 
На основу члана 100. и члана 119. став 1. тачка 1. Закона о основама система образовања и васпитања („Службени гласник РС“ бр. 88/17, 27/18-др. закони, 10/19, 6/20, 129/21, 92/23 и 19/25- даље: Закон), а у вези члана 19. Закона о изменама и допунама Закона о основама система образовања („Службени гласник РС“ бр. 19/25), Школски одбор Основне школе „Иво Лола Рибар“ Велико Градиште на својој двадесетседмој седници одржаној 12.09.2025. године једногласно је донео Одлуку дел. бр. 1830 од 12.09.2025. године о изменама и допунама Статута  Основне школе „Иво Лола Рибар“ Велико Градиште (дел. бр. 879 од 15.09.2025. године-трећи пречишћен текст), донетог 23.02.2018. године (дел. бр. 424 од 9.03.2018. године), измењеног и допуњеног Одлуком дел. бр. 1444 донетој на осмој седници Школског одбора одржаној 1.07.2019. године (заведен под дел. бр. 1559 од 12.07.2019. године-пречишћен текст), измењеног и допуњеног 12.04.2022. године Одлуком Школског одбора дел. бр. 643 донетом на тридесетој седници (заведен под дел. бр. 706 од 21.04.2022. године-други пречишћен текст), измењен и допуњен на петнаестој седници одржаној дана 30.04.2024. године Одлуком дел. бр. 778 од 30.04.2024. године, заведен под дел. бр. 79 од 15.05.2024. године-трећи пречишћен текст, те у складу са Одлуком дел. бр. 1830 од 12.09.2025. године, доноси 

СТАТУТА 
ОСНОВНЕ ШКОЛЕ 
„ИВО ЛОЛА РИБАР“ ВЕЛИКО ГРАДИШТЕ
[bookmark: str_1]
I  ОСНОВНЕ ОДРЕДБЕ
Члан 1. 
Овим статутом се ближе уређује организација, начин рада, управљање и руковођење, поступање органа ради обезбеђивања остваривања права и обавеза детета и ученика, права и обавеза родитеља односно другог законског заступника, заштита и безбедност деце, ученика и запослених и мере за спречавање повреда забрана утврђених Законом, начин објављивања општих аката и обавештавања свих заинтересованих страна о одлукама органа и сва друга питања од значаја за остваривање образовања и васпитања и рад Основне школе „Иво Лола Рибар“ Велико Градиште (даље: школа), која су утврђена законом. 
Члан 2.
Основно образовање и васпитање је делатност од непосредног друштвеног интереса и остварује се као јавна служба.

Образовно-васпитни рад обухвата наставу и друге облике организованог рада са ученицима.

Члан 3 .

Делатност основног образовања и васпитања обавља основна школа (у даљем тексту: Школа) остваривањем школског програма, у школском и другом простору, организовањем издвојеног одељења школе.





Члан 4 .

Школа остварује образовно-васпитну делатност реализацијом одговарајућег школског, односно наставног плана и програма за основно образовање и васпитање, у трајању прописаном Законом.


Назив и седиште
Члан 5.
Назив школе је: Основна школа „Иво Лола Рибар“. Седиште школе је у Великом Градишту, у улици др Бошка Вребалова број 1а. 
Школа је основана Решењем Народног одбора општине Велико Градиште број 02-1864 од 14.04.1962. године.
Одлуком Владе Републике Србије број 022-3560/29 од 26.08.1994. године, регистрована је у мрежи школа Министарства просвете, науке и технолошког развоја („Службени гласник РС“ бр. 58/94).
Школа је уписана у судски регистар код Приввредног суда у Пожаревцу Фи решење бр. 933/2000, регистарски лист број 2 од 5.12.2000. године. 
Оснивач школе је Република Србија, јединца локалне самоуправе. 
	           Школа поседује решење о верификацији Министарства просвете, науке и технолошког развоја Републике Србије број 022-05-157/2019-07 од 13.05.2021. године.
Школа има у свом саставу издвојена одељења у Куману, Тополовнику, Кисиљеву, Раму, Острову, Бискупљу, Затоњу, Кусићу, Триброду и Пожежену у којима се реализује настава у првом циклусу основног образовања и васпитања.

Издвојена одељења школе немају статус правног лица.

Порески идентификациони броје школе је 102341220.

Матични број школе је 07162308.

Школа има своју интернет страницу: www.osilrvg.edu.rs

Школа може стећи статус модел центра у складу са законом.


Дан школе
Члан 6.

         Као дан школе обележава се 23. април, дан рођења Иве Лоле Рибара. 

         	Тачан дан и датум када ће се прославити дан школе одређује се Годишњим планом рада школе.

Члан 7. 
Школа је правно лице са статусом установе, која обавља делатност основног образовања и васпитања и има право да у правном промету закључује уговоре и предузима друге правне радње и правне послове у оквиру своје правне и пословне способности. 
Одговорност школе за обавезе
Члан 8.
Школа је носилац права, обавеза и одговорности у остваривању делатности основног образовања и васпитања, у складу са законом. За своје обавезе у правном промету са трећим лицима, школа одговара свим средствима којима располаже. 
Члан 9. 
Школа послује средствима у јавној својини.

Школа у правном промету са трећим лицима иступа у своје име и за свој рачун и за своје обавезе одговара својим средствима и имовином.

Средства за рад школе обезбеђују се у складу са Законом и финансијским планом школе.
Плате запослених у школи одређују се у складу са законом, колективним уговором и општим актом школе.

Школа стиче средства из буџета Републике и буџета јединице локалне самоуправе, учешћем родитеља ученика, донатора и спонзора, као и из других извора, у складу са законом и општим актима.

Због преласка установа образовања и васпитања у систем за припрему, изгвршење, рачуноводство и извештавање (СПИРИ), школи су укинути подрачуни и отворени евиденциони рачуни:
-евиденциони рачун за приходе из буџета РС: 008740100;
-евиденциони рачун за приходе из буџета ЛС: 008740701;
-родитељски динар: 008741601;
-приходи од донација: 008740801.“




Печати и штамбиљи 
Члан 10.
Школа у свом раду користи: 
А) Печат 
Печат школе је дрвени класичан, округлог облика, пречника 32 mm, са текстом који је исписан на српском језику ћириличним писмом у концентричним круговима око грба Републике Србије. У спољном кругу печата исписан је назив Републике Србије, у следећем унутрашњем кругу назив школе – Основна школа „Иво Лола Рибар“, у следећем унутрашњем кругу седиште школе- Велико Градиште.
        Печат се користи за оверавање сведочанстава, диплома, ђачких књижица и других јавних исправа које школа издаје, за оверавање наставних планова, исправку грешака у матичним књигама и дневницима рада, за оверавање аката из области канцеларијског пословања, уговора и појединачних правних аката, у платном промету за финансијско пословање.



Б) Штамбиљ 
          Штамбиљ школе за завођење и пријем аката је правоугаоног облика, величине 60 x 30 mm, са хоризонтално исписаним текстом на српском језику ћириличним писмом који гласи: 
Основна школа „Иво Лола Рибар“
Бр. _____________
________20___. год.
Велико Градиште
Члан 11. 
За издавање, руковање и чување печата одговоран је директор школе. 
Директор може пренети овлашћење руковања и чувања печата школе другом запосленом: административном раднику, секретару, шефу рачуноводства, стручном сараднику, уз потпис. Лице коме је пренето овлашћење да чува печат, дужно је да своју дужност обавља на начин који онемогућава неовлашћено коришћење печата.

Печат и штамбиљ школе чувају се после употребе закључани.

Заступање и представљање 
Члан 12. 
Школу заступа и представља директор. У оквиру својих овлашћења директор може дати другом лицу пуномоћје за заступање школе у одређеним пословима. 
У случају привремене одсутности или спречености да обавља своју дужност, директора замењује наставник, васпитач или стручни сарадник школе на основу овлашћења директора, односно школског одбора, у складу са законом. 



Статусне промене, промене назива или седишта школе
Члан 13. 
	Школа може вршити статусну промену, промену назива или седишта на основу одлуке Школског одбора, уз сагласност Министарства.
	Промене из става 1. овог члана врше се на начин и по поступку прописаним Законом и не могу се вршити у току наставне године. 

Члан 14.

Унутрашња организација у Школи утврђује се Правилником о организацији и систематизацији послова који доноси директор Школе, а на који сагласност даје Школски одбор.


[bookmark: str_6]III ДЕЛАТНОСТ ШКОЛЕ 

Основна делатност школе
Члан 15. 

Школа обавља образовно-васпитну делатност, односно послове ради остваривања законом утврђених права грађана од непосредног друштвеног интереса и остварује се као јавна служба у основном образовању и васпитању.

Образовно-васпитна делатност школе остварује се кроз образовно-васпитни рад који обухвата наставне и ваннаставне активности школе којима се остварује школски програм и постижу прописани циљеви и стандарди постигнућа, у складу са Законом и посебним законом.

Основна делатност Школе је образовно-васпитна делатност у оквиру основног образовања коју школа обавља самостално, или у сарадњи са другим организацијама и установама.

Шифра делатности школе је 8520 основно образовање.

Члан 16. 
Основна делатност школе која има ученике са сметњама у развоју, јесте пружање додатне подршке у образовању деце, ученика и одраслих са сметњама у развоју у васпитној групи, односно другој школи и породици, у складу с критеријумима и стандардима које прописује министар.

Члан 17. 
            Школа организује образовање ученика са сметњама у развоју.

             За ученике са сметњама у развоју (лаке менталне ретардације) у школи се организује образовно-васпитни рад од првог до осмог разреда. За ученике умерене менталне ретардације реализује се програм образовно-васпитног рада у сва четири нивоа.

             У одељење школе за образовање ученика са сметњама у развоју просторно смештено у матичној школи као основној школи редовног система образовања и васпитања, дете, односно ученик уписује се на основу мишљења интерресорне комисије за процену потреба за пружањем додатне образовне, здравствене или социјалне подршке, уз сагласност родитеља, односно другог законског заступника.


Трајање основног образовања и васпитања
Члан 18.

Основно образовање и васпитање остварује се у трајању од осам година у два образовна циклуса, у складу са Законом, Законом о основном образовању и васпитању и планом и програмом наставе и учења.

Први циклус обухвата први, други, трећи и четврти разред, за које се организује разредна настава и предметна настава, у складу са законом и планом и програмом наставе и учења и школским програмом.

Други циклус обухвата пети, шести, седми и осми разред, за које се организује предметна настава, у складу планом и програмом наставе и учења и школским програмом.

Трајање основног образовања и васпитања може бити дуже или краће од трајања из ст. 1. овог члана, у зависности од постигнућа и напредовања ученика. 

Члан 19.

У матичној школи основно образовање и васпитање одвија се у првом и другом циклусу.

У издвојеним одељењима школе основно образовање и васпитање одвија се у првом циклусу.
Члан 20. 
У ченику који је навршио 15 година живота престаје обавеза похађања школе истеком те школске године.

Школа је дужна да ученику који је навршио 15 година живота, а није стекао основно образовање и васпитање, омогући школовање до навршених 17 година живота, ако то захтева ученик или његов родитељ, односно други законски заступник. 

Ученик који је навршио 15 година живота, а није стекао основно образовање и васпитање, може да настави стицање образовања по програму функционалног основног
образовања одраслих.

Право на основно образовање и васпитање
Члан 21.

Свако лице има право на бесплатно и квалитетно основно образовање и васпитање у јавној школи.

Ученик јавне школе може бесплатно да користи књиге, школски материјал, превоз, исхрану, као и смештај када је то потребно, у складу са Законом.


Обавезност основног образовања и васпитања
Члан 22.

Основно образовање и васпитање обавезно је и остварује се у складу са Законом.



Образовање и васпитање ученика са сметњама у развоју и инвалидитетом
Члан 23.

Ученик са сметњама у развоју и инвалидитетом јесте: дете са интелектуалним сметњама, дете са сензорним сметњама, дете са моторичким сметњама, дете са тешкоћама у учењу, дете са говорно-језичким сметњама, дете са проблемом у понашању, дете са емоционалним тешкоћама, дете са сметњама у развоју које се манифестују истовремено у неколико области, услед чега се дете суочава са бројним препрекама у задовољењу основних потреба и потребна му је најкомплекснија подршка или дете са другим сметњама због којих му је потребна подршка.

Ученик са сметњама у развоју и инвалидитетом стиче основно образовање и васпитање по правилу у Школи, заједно са осталим ученицима, а када је то у најбољем интересу ученика, у одељењу за ученике са сметњама у развоју и инвалидитетом, у складу са Законом.

Ученик са сметњама у развоју и инвалидитетом има право на индивидуални образовни план, у складу са Законом.

Образовање и васпитање ученика са изузетним способностима
Члан 24.

У ченик са изузетним, односно посебним способностима има право на индивидуални образовни план који омогућава да се његов развој и напредовање одвијају према способностима и интересовањима, у складу са Законом.

Циљеви образовања и васпитања
Члан 25.

Извршавајући основну делатност, Школа обезбеђује остваривање општих принципа система образовања и васпитања и циљева образовања прописаних Законом.

Основни циљеви основног образовања и васпитања су:
1) обезбеђивање добробити и подршка целовитом развоју ученика;
2) обезбеђивање подстицајног и безбедног окружења за целовити развој ученика, развијање ненасилног понашања и успостављање нулте толеранције према насиљу;
3) свеобухватна укљученост ученика у систем образовања и васпитања;
4) развијање и практиковање здравих животних стилова, свести о важности сопственог здравља и безбедности, потребе неговања и развоја физичких способности;
5) развијање свести о значају одрживог развоја, заштите и очувања природе и животне средине и еколошке етике, заштите и добробити животиња;
6) континуирано унапређивање квалитета процеса и исхода образовања и васпитања заснованог на провереним научним сазнањима и образовној пракси;
7) развијање компетенција за сналажење и активно учешће у савременом друштву које се мења;
8) пун интелектуални, емоционални, социјални, морални и физички развој сваког ученика, у складу са његовим узрастом, развојним потребама и интересовањима;
9) развијање кључних компетенција за целоживотно учење и међупредметних компетенција у складу са развојем савремене науке и технологије;
10) развој свести о себи, стваралачких способности, критичког мишљења, мотивације за учење, способности за тимски рад, способности самовредновања, самоиницијативе и изражавања свог мишљења;
11) оспособљавање за доношење ваљаних одлука о избору даљег образовања и занимања, сопственог развоја и будућег живота;
12) развијање осећања солидарности, разумевања и конструктивне сарадње са другима и неговање другарства и пријатељства;
13) развијање позитивних људских вредности;
14) развијање компентенција за разумевање и поштовање права детета, људских права, грађанских слобода и способности за живот у демократски уређеном и праведном друштву;
15) развој и поштовање расне, националне, културне, језичке, верске, родне, полне и узрасне равноправности, толеранције и уважавање различитости;
16) развијање личног и националног идентитета, развијање свести и осећања припадности Републици Србији, поштовање и неговање српског језика и матерњег језика, традиције и културе српског народа и националних мањина, развијање интеркултуралности, поштовање и очување националне и светске културне
баштине;
17) повећање ефикасности употребе свих ресурса образовања и васпитања, завршавање образовања и васпитања у предвиђеном року, са минималним продужетком трајања и смањеним напуштањем школовања;
18) повећање ефикасности образовања и васпитања и унапређивање образовног нивоа становништва Реублике Србије као државе засноване на знању.

Исходи
Члан 25а.

	Исходи образовања и васпитања су јасни искази о томе шта се од ученика очекује да зна, разуме и да је способан да покаже, односно уради након завршеног одговарајућег нивоа образовања.
	Након завршеног основног образовања и васпитања ученици ће:
1) имати усвојен интегрисани систем научно заснованих знања о природи и друштву и бити способни да тако стечена знања примењују и размењују;
2) умети да ефикасно усмено и писмено комуницирају на српском, односно на српском и језику националне мањине и најмање једном страном језику користећи се разноврсним вербалним, визуелним и симболичким средствима;
3) бити функционално писмени у математичком, научном и финансијском домену;
4) умети да ефикасно и критички користе научна знања и технологију, уз показивање одговорности према свом животу, животу других и животној средини;
5) бити способни да разумеју различите форме уметничког изражавања и да их користе за сопствено изражавање;
6) бити оспособљени за самостално учење;
7) бити способни да прикупљају, анализирају и критички процењују информације;
8) моћи да идентификују и решавају проблеме и доносе одлуке користећи критичко и креативно мишљење и релевантна знања;
9) бити спремни да прихвате изазове и промене уз одговоран однос према себи и својим активностима;
10) бити одговорни према сопственом здрављу и његовом очувању, примењивати усвојене здравствене навике неопходне за активан и здрав животни стил;
11) умети да препознају и уваже људска и дечја права и бити способни да активно учествују у њиховом остваривању;
12) имати развијено осећање припадности сопственој породици, нацији и кулутри, познавати сопствену традицију и доприносити њеном очувању и развоју;
13) знати и поштовати традицију, идентитет и културу других заједница и бити способни да сарађују са њиховим припадницима;
14)  бити способни да ефикасно и конструктивно раде као чланови тима, групе организације и заједнице.

Стандарди образовања и васпитања
Члан 25б.

	Стандарди образовања и васпитања представљају скуп норми на основу којих се врши процена квалитета у систему образовања и васпитања, и то:
1) стандарди образовних постигнућа ученика;
2) стандарди квалитета рада установе;
3) стандарди квалитета уџбеника;
4) стандарди компетенција наставника, васпитача и стручних сарадника;
5) стандарди компетенција директора;
6) стандарди компетенција секретара установе;
7) стандарди квалификација.

Стандарде из става 1. овог члана прописује министар.





Опште међупредметне компетенције за крај основног образовања и васпитања
Члан 26.

Циљ оријентације ка општим међупредметним компетенцијама и кључним компетенцијама јесте динамичније и ангажованије комбиновање знања, вештина и ставова релевантних за различите реалне контексте који захтевају њихову функционалну примену.

Опште међупредметне компетенције заснивају се на кључним компетенцијама, развијају се кроз наставу свих предмета, примењиве су у различитим ситуацијама и контекстима, при решавању различитих проблема изадатака и неопходне свим ученицима за лично остварење и развој, укључивање у друштвене токове и запошљавање и чине основу за целоживотно учење.

Опште међупредметне компетенције за крај основног образовања и васпитања јесу:
1) компетенција за учење;
2) одговорно учешће у демократском друштву;
3) естетичка компетенција;
4) комуникација;
5) одговоран однос према околини;
6) одговоран однос према здрављу;
7) предузимљивост и оријентација ка предузетништву;
8) рад са подацима и информацијама;
9) решавање проблема;
10) сарадња;
11) дигитална компетенција.


Проширена делатност
Члан 27.

Школа може да,  након стеченог решења о верификацији, обавља и проширену делатност која је у функцији образовања и васпитања, под условом да се њоме не омета обављање делатности образовања и васпитања.

Проширена делатност Школе може да буде давање услуга, производња, продаја и друга делатност којом се унапређује или доприноси рационалнијем и квалитетнијем обављању образовања и васпитања.

Одлуку о проширеној делатности доноси Школски одбор, у складу са Законом, уз сагласност Министарства. Одлука о проширеној делатности Школе садржи план прихода и издатака за обављање делатности, начин ангажовања ученика и запослених, начин располагања и план коришћења остварених средстава, у складу са прописима који регулишу буџетски систем.

Модел установа
Члан 28.

Школа може да стекне статус модел установе, у складу са Законом.

Ресурсни центар
Члан 29.

Школа може да стекне статус ресурсног центра за асистивне технологије у образовању и васпитању (у даљем тексту: ресурс центар), ради пружања подршке деци, ученицима и одраслима којима је потребна асистивна технологија, у складу са Законом.


Језик остваривања образовно-васпитног рада
Члан 30.

Образовно-васпитни рад остварује се на српском језику и ћириличном писму.

Образовно-васпитни рад за ученике који користе знаковни језик, односно посебно писмо или друга техничка решења, остварује се у складу са Законом.



IV ОСТВАРИВАЊЕ ОБРАЗОВНО-ВАСПИТНОГ РАДА

Облици образовно-васпитног рада
Обавезни предмети, изборни програми и активности
Члан 31.

У Школи се изучавају обавезни предмети и изборни програми и активности прописани планом и програмом наставе и учења, према школском програму, у складу са Законом.

План и програм наставе и учења
План наставе и учења
Члан 32.

План наставе и учења у основном образовању и васпитању садржи:

1) листу обавезних предмета и изборних предмета и активности по разредима;
2) укупан годишњи фонд часова по предметима, програмима и активностима;
3) недељни фонд часова по предметима и активностима.

Програм наставе и учења
Члан 33.

Програм наставе и учења у основном образовању и васпитању садржи:

1) циљеве основног образовања и васпитања;
2) циљеве учења предмета, изборних предмета и активности по разредима;
3) опште предметне компетенције;
4) специфичне предметне компетенције;
5) исходе учења;
6) образовне стандарде за основно образовање и васпитање;
7) кључне појмове садржаја сваког предмета;
8) упутство за дидактичко-методичко остваривање програма;
9) упутство за формативно и сумативно оцењивање ученика;
10) начин прилагођавања програма образовања и васпитања ученика са сметњама у развоју и инвалидидтетом, ученика са изузетним, односно посебним способностима.

Школска година
Члан 34.

Образовно-васпитни рад  школе остварује се у току школске године, која почиње 1. септембра, а завршава се 31. августа наредне године.

Образовно-васпитни рад организује се у два полугодишта.

Настава у Школи изводи се у две смене, по распореду часова који за сваку школску годину, уз претходно прибављено мишљење стручних органа, утврђује директор школе.

Када се настава изводи у две смене, Школа мора да обезбеди да сви ученици равномерно похађају наставу у обе смене, смењујући се у једнаким временским интервалима, не дужим од једног месеца.

Распоред смена, време почетка и завршетка часова наставе и др. утврђује се Годишњим планом рада Школе.

Време, трајање и организација образовно-васпитног рада и школског распуста утврђује се школским календаром, који може да се мења, у изузетним случајевима, на захтев Школе, уз сагласност министра.

Организација образовно-васпитног рада
Члан 35.

Образовно-васпитни рад организује се у одељењу, у групи и индивидуално.

Одељење истог разреда може да има до 30 ученика, изузетно до 33 ученика, уз сагласност Министарства.

У једном одељењу могу да буду до два ученика са сметњама у развоју и инвалидитетом.

Број ученика утврђен у ставу 2. овог члана умањује се за два по ученику који основно образовање и васпитање стиче остваривањем индивидуалног образовног плана (ИОП1), одн. за три по ученику који основно образовање и васпитање стиче остваривањем индивидуалног образовног плана (ИОП2). 

Образовно-васпитни рад од првог до четвртог разреда може да се организује и у комбинованом одељењу које може имати до 15 ученика уколико је састављено од два разреда или до 10 ученика уколико је састављено од три или четири разреда.

Образовно-васпитни рад од петог до осмог разреда може да се организује и у комбинованом одељењу.

	За предмете за које је подела одељења на групе предвиђена планом и програмом наставе и учења организује се остваривање образовно-васпитног рада у групи.

Изузетно, у групи може да се организује и остваривање наставе изборних програма и слободних активности, уколико није могуће организовање образовно-васпитног рада на нивоу одељења. Група се формира на нивоу разреда и има најмање 15, а највише до 30 ученика. Образовно-васпитни рад у групи са мање од 15 ученика организује се уз сагласност министра. 

Изузетно, група може да се формира на нивоу циклуса. Група састављена од ученика два рзреда може да има до 15 ученика, а група од три или четири разреда до 10 ученика.

Одељење или група у школи за образовање ученика са сметњама у развоју и инвалидитетом може да има до десет ученика, а када одељење чине ученици са сметњама које се манифестују истовремено у неколико области, услед чега се ученик суочава са бројним препрекама у задовољењу основних потреба и потребна им је најкомплекснија подршка, одељење истог разреда има до шест ученика.

Настава
Члан 36.

Настава је основа образовно-васпитног процеса у Школи.
Поред редовне наставе, која може да се организује полудневно и целодневно, у Школи се организује допунска, додатна и припремна настава.

Школа која организује редовну полудневну наставу у две смене, стара се да сви ученици равномерно похађају наставу у обе смене, смењујући се у једнаким временским интервалима, не дужим од једног месеца.

Изузетно, уколико из објективних разлога Школа из става 3. овог члана не може да обезбеди равномерну промену смена, наставу организује и без промене смена, у договору са Министарством, односно надлежном школском управом.

За ученике којима је потребна помоћ у савладавању програма и учењу, Школа организује допунску наставу.

За ученике од четвртог до осмог разреда са посебним способностима, склоностима и интересовањима за поједине предмете, школа организује додатну наставу.

За ученике упућене на разредни и поправни испит, Школа организује припремну наставу.

Припремна настава се организује пре почетка испитног рока, у трајању од најмање пет радних дана, са по два часа дневно за сваки предмет.

За ученика коме је, због сметњи у развоју и инвалидитета, специфичних тешкоћа у учењу, социјалне ускраћености и других разлога, потребна додатна подршка у образовању и васпитању, Школа може да реализује индивидуалну наставу кроз програме подршке деци и ученицима са сметњама у развоју.

Припрему ученика за полагање завршног испита Школа може да организује током другог полугодишта осмог разреда, а дужна је да организује припрему ученика за полагање завршног испита десет дана пре полагања испита, у трајању најмање два часа дневно из предмета који су обухваћени полагањем.

Разредна и предметна настава
Члан 37.

За ученике првог циклуса организује се разредна настава, а за ученике другог циклуса предметна настава, а када постоје услови, и заједничка настава више сродних предмета са интердисциплинарним садржајем, у складу са школским програмом.

Изузетно, за ученике првог циклуса може да се организује предметна настава из страног језика и изборних програма, у складу са Законом и планом и програмом наставе и учења.

Изузетно, у школи за образовање ученика са сметњама у развоју и инвалидитетом настава у другом циклусу може да се организује као разредна настава, у складу са школским програмом.


Члан 38.

Школа је дужна да за ученике четвртог разреда организује часове предметне наставе ради упознавања ученика са предметним наставницима који ће реализовати наставу у петом разреду, који се планирају на основу програма наставе и учења за четврти разред основног образовања и васпитања, у сарадњи учитеља и одговарајућих наставника предметне наставе.

Школа може, с истим циљем и на исти начин, да организује часове предметне наставе и за ученике од првог до трећег разреда.

Продужени боравак
Члан 39.
Школа организује продужени боравак за ученике првог и другог разреда, чиме се ученицима омогућава да под стручним надзором наставника уче, обнављају градиво, раде домаће задатке и рекреирају се када нису на часовима редовне наставе, ако постоји интересовање родитеља и ако има просторне и кадровске могућности за извођење овог облика рада уз сагласност надлежног министарства за овај облик рада. 
Годишњим планом рада школе утврђује се да ли ће се и који од ових посебних облика образовно-васпитног рада организовати у школи. 

Настава за ученике на кућном и болничком лечењу
Члан 40.

Школа може да организује образовно-васпитни рад као посебан облик рада за ученике на дужем кућном и болничком лечењу, уз сагласност Министарства, у складу са посебним законом.


Настава код куће
Члан 41.

Родитељ, односно други законски заступник има право да свом детету омогући стицање основног образовања и васпитања код куће, уз обезбеђивање трошкова образовања и васпитања, у складу са Законом.

Настава на даљину
Члан 42.

Родитељ, односно други законски заступник може да се определи да његово дете основношколско образовање и васпитање стиче наставом на даљину, у складу са Законом.

Културне активности школе
Члан 43.

Културне активности Школе остварују се на основу програма културних активности.

Културне активности обухватају: прославу Дана школе, почетка и краја школске године и завршетка основношколског образовања и васпитања, прославе школских и државних празника, приредбе, представе,изложбе, концерте, такмичења и смотре, посете установама културе, заједничке активности Школе и јединице локалне самоуправе и друге активности које доприносе проширењу утицаја школе на васпитање
ученика и културном развоју окружења школе.

Прославе школских и државних празника, почетка и краја школске године и завршетка основношколског образовања и васпитања за ученике организују се у Школи или, у договору са јединицом локалне самоуправе, у установама из области културе и спорта.

Програм школског спорта и спортско-рекреативних активности
Члан 44.

Ради развоја и практиковања здравог начина живота, развоја свести о важности сопственог здравља и безбедности, о потреби неговања и развоја физичких способности, као и превенције насиља, наркоманије, малолетничке делинквенције, школа у оквиру школског програма реализује и програм школског спорта, којим су обухваћени сви ученици.

Школа је дужна да у оквиру програма школског спорта, у сарадњи са јединицом локалне самоуправе, организује недељу школског спорта најмање једном у току полугодишта.

Програм заштите од насиља, злостављања и занемаривања, програм спречавања
дискриминације и програми превенције других облика ризичног понашања
Члан 45.

Програм заштите од насиља, злостављања и занемаривања, програм спречавања дискриминације и програми превенције других облика ризичног понашања, као што су нарочито: употреба алкохола, дувана, психоактивних супстанци и малолетничка делинквенција, саставни су део школског програма и остварују се у складу са Законом.

Програми из става 1. овог члана остварују се кроз различите наставне и слободне активности, са ученицима, запосленима, родитељима, односно другим законским заступницима, у сарадњи са јединицом локалне самоуправе, у складу са утврђеним потребама и Законом.

Програм ваннаставних активности ученика
Члан 46.

Ради јачања образовно-васпитне делатности Школе, подстицања индивидуалних склоности и интересовања, садржајног и целисходног коришћења слободног времена, као и ради богаћења друштвеног живота и разоноде ученика, развијања и неговања другарства и пријатељства, школа је дужна да реализује ваннаставне активности ученика у области науке, технике, културе, уметности, медија и спорта.

Школа посебну пажњу посвећује формирању музичке и драмске групе ученика, школског листа, фолклора и спортских секција.

Школа је обавезна да за ученике, у оквиру својих капацитета, бесплатно организује спортске секције.

Професионална оријентација ученика
Члан 47.

Школа у сарадњи са установама за професионалну оријентацију помаже родитељима, односно другим законским заступницима и ученицима у избору средње школе и занимања према склоностима и способностима ученика и у том циљу прати њихов развој и информише их о карактеру и условима рада појединих занимања.

Школа формира тим за професионалну оријентацију, у чијем саставу су стручни сарадници и наставници и који реализује програм професионалне оријентације за ученике седмог и осмог разреда.

Здравствена заштита ученика у Школи
Члан 48.

Школа сарађује са здравственим установама у спровођењу здравствене заштите ученика, у складу са Законом.

Социјална заштита ученика у Школи
Члан 49.

Школа у сарадњи са надлежним установама брине о социјалној заштити, посебно ученика из осетљивих друштвених група, на основу програма социјалне заштите.

Уколико је потребно, Школа организује прикупљање средстава за ове сврхе кроз акције школског спорта, волонтирања и других добротворних акција.

Заштита животне средине
Члан 50.

Заштита животне средине обухвата активности усмерене на развој еколошке свести, као и очување природних ресурса које обухвата и упознавање са коришћењем и рационалном употребом тих ресурса у области енергетике.

Школа доприноси заштити животне средине остваривањем програма заштите животне средине – локалним еколошким акцијама, заједничким активностима школе, родитеља, односно другог законског заступника и јединице локалне самоуправе у анализи стања животне средине и акција за заштиту животне средине, у складу са Законом.

Програм сарадње са локалном самоуправом
Члан 51.

Сарадња са локалном самоуправом реализује се на основу програма сарадње са локалном самоуправом, који чини део школског програма.

Школа прати и укључује се у дешавања на територији јединице локалне самоуправе и заједно са њеним представницима планира садржај и начин сарадње, нарочито о питањима од којих зависи развитак Школе.

Програм сарадње са породицом
Члан 52.

Школа подстиче и негује партнерски однос са родитељима, односно другим законским заступницима ученика, заснован на принципима међусобног разумевања, поштовања и поверења.

Програмом сарадње са породицом Школа дефинише области, садржај и облике сарадње са родитељима, односно другим законским заступницима деце и ученика, који обухватају детаљно информисање, саветовање, укључивање у наставне и остале активности Школе и консултовање у доношењу одлука око безбедносних, наставних, организационих и финансијских питања, с циљем унапређивања квалитета образовања и васпитања, као и обезбеђивања свеобухватности и трајности васпитно-образовних утицаја.

Програм сарадње са породицом обухвата и организацију отвореног дана Школе сваког месеца, када родитељи, односно други законски заступници могу да присуствују образовно-васпитном раду.

Ради праћења успешности програма сарадње са породицом, Школа на крају сваког полугодишта организује анкетирање родитеља, односно другог законског заступника, у погледу њиховог задовољства програмом сарадње са породицом и у погледу њихових сугестија за наредно полугодиште.

Мишљење родитеља, односно другог законског заступника, добијено као резултат анкетирања, узима се у обзир у поступку вредновања квалитета рада Школе.

Излети, екскурзије и настава у природи
Члан 53.

Школа може да планира и организује излете, екскурзије и наставу у природи, на начин и под условима утврђеним планом и програмом наставе и учења.

Програм излета, екскурзија и наставе у природи саставни је део школског програма и Годишњег плана рада Школе.

Школска библиотека
Члан 54.

Школска библиотека је место библиотечко-информационе, васпитно-образовне и културне активности школе где се прикупља, обрађује и ученицима, наставницима и стручним сарадницима даје на коришћење библиотечко-информациона грађа (књиге, серијске публикације и др.) и извори.
Библиотека је дужна да у свом фонду прикупља уџбенике и друга наставна средства намењена ученицима са сметњама у развоју и инвалидитетом, као и стручну литературу за наставнике и стручне сараднике.

Програм рада школске библиотеке саставни је део школског програма.

Дечје и ученичке организације у Школи
Члан 55.

Школа може да има своје организације деце и ученика, а може да се повезује и са организацијама деце и ученика ван школе (организација горана, планинара, извиђача и сл.), у складу са Законом.

Вођење летописа и представљање рада Школе
Члан 56.

Школа је дужна да води летопис за сваку школску годину који садржи податке о активностима Школе и реализацији образовно-васпитног рада, као и друге податке од значаја за представљање Школе.

Школа летопис објављује на својој интернет страни до 1. октобра за претходну школску годину.

Ученичке задруге
Члан 57.

Школа може да оснује ученичку задругу ради развоја предузетничког духа, позитивног односа ученика према раду, повезивања наставе са светом рада, као и професионалне оријентације.

Рад ученичке задруге уређује се Правилима за рад задруге, у складу са Законом.

V УЧЕНИЦИ

 Упис
Члан 58.

Уписом у први разред дете стиче својство ученика.

У први разред основне школе уписује се свако дете које до почетка школске године има најмање шест и по, а највише седам и по година.

Изузетно, када је то у најбољем интересу детета, детету се може одложити упис за годину дана од стране школе, а на основу мишљења интерресорне комисије које садржи доказе о потреби одлагања и предлог мера додатне образовне, здравствене или социјалне подршке детету у периоду до поласка у школу.

Уз документацију потребну за упис (извод из матичне књиге рођених, пријаву боравка родитеља или детета), родитељ доставља и доказ о здравственом прегледу детета издат од стране надлежног дечјег лекара дома здравља.

Деца из осетљивих друштвених група могу да се упишу у школу, без доказа о пребивалишту родитеља и потребне документације, а са достављеним доказом о здравственом прегледу детета.

Ушис деце врши се у периоду од 1. априла до 31. маја текуће школске године за наредну школску годину.

Испитивање детета уписаног у школу врше психолог, односно педагог школе на матерњем језику детета, применом стандардних поступака и инструмената, препоручених од надлежног завода, односно овлашћене стручне организације.
.
У поступку испитивања детета уписаног у школу, Школа може да утврди потребу за доношењем индивидуалног образовног плана или потребу за пружањем додатне подршке у образовању. Ако додатна подршка захтева финансијска средства, Школа упућује писани захтев оснивачу (општини Велико Градиште) по прибављеном мишљењу интерресорне комисије.

Дете старости од шест до шест и по година уписује се у први разред након провере спремности за полазак у школу коју је школа је дужна да организује.

Проверу спремности детета врши психолог, односно педагог школе применом стандардних поступака и инструмената, препоручених од надлежног завода, односно овлашћене стручне организације.

Школа је дужна да упише свако дете са подручја Школе.

Школа може да упише и дете са подручја друге школе, на захтев родитеља, у складу са просторним и кадровским могућностима школе, у складу са Законом.

У ченик који је поднео захтев за признавање стране школске исправе може да буде условно уписан у наредни разред уколико поступак није окончан до почетка школске године, у ком случају је школа дужна да ученика одмах укључи у одговарајући разред.

Члан 59.

У одељење ученика са сметњама у развоју дете, одн. ученик уписује се на основу мишљења интерресорне комисије за процену потреба за пружањем додатне образовне, здравствене или социјалне подршке, уз сагласност родитеља или другог законског заступника. 

Члан 60.

Школа је дужна да обавести родитеља, односно другог законског заступника и јединицу локалне самоуправе о детету које није уписано у први разред, најкасније 15 дана пре почетка школске године.

Школа је дужна да обавести родитеља, односно другог законског заступника о ученику који нередовно похађа или је престао да похађа наставу, најкасније два дана од дана престанка похађања наставе.

  Време проведено у школи
Члан 61.

Време проведено у Школи изражено је у сатима и обухвата часове обавезних предмета, изборних програма и време проведено у активностима, што је прописано Законом и планом и програмом наставе и учења, а садржано у школском програму и у функцији је развоја способности, интересовања и креативности ученика.

Ученик у првом циклусу има обавезне предмете, изборне програме и активности до 20 сати недељно.

Ученик у другом циклусу има обавезне предмете, изборне програме и активности до 25 сати недељно.

У недељни број сати из става 2. и 3. овог члана не урачунава се трајање часова допунске и додатне наставе.




Распоред и трајање часа
Члан 62.

Школа, у складу са планом и програмом наставе и учења, врши распоред обавезних предмета, изборних програма и активности, односно утврђује распоред часова, укључујући и часове додатне и допунске наставе и час одељењског старешине.

Распоред часова може да се мења у току наставне године.

Час наставе траје 45 минута, може да траје дуже или краће од 45 минута, у складу са планом и програмом наставе и учења.

Оцењивање
Члан 63.

Оцењивањем ушколи процењује се оствареност прописаних исхода и стандарда образовних постигнућа, а за ученике са сметњама у развоју и инвалидитетом прилагођених циљева, садржаја и исхода у остваривању индивидуалног образовног плана. 

Наставник је дужан да редовно оцењује ученике, у складу са Законом.

Праћење развоја, напредовања и постигнућа ученика обавља се формативним и сумативним оцењивањем.

Оцењивање је јавно и оцена мора одмах да буде образложена ученику.

Ученику се не може умањити оцена из обавезног предмета због непримереног понашања.

Уколико ученик стиче образовање и васпитање по ИОП-у 2, оцењује се на основу ангажовања и степена остварености прилагођених циљева и исхода у складу са ИОП-ом 2.

Ученик са изузетним, односно посебним способностима који стиче образовање и васпитање на прилагођен и обогаћен начин, применом индивидуалног образовног плана, оцењује се на основу праћења остваривања прописаних исхода и стандарда постигнућа и ангажовања.

Успех ученика и оцена
Члан 64.

Ученик се оцењује из обавезног предмета, изборног предмета и активности и из владања, описном и бројчаном оценом, у складу са Законом.

Оцена је јавна и саопштава се ученику са образложењем. 

У првом разреду основног образовања и васпитања ученик се из обавезног предмета, изборних предмета и активности оцењује описном оценом.

Од другог до осмог разреда ученик се из обавезног предмета, изборних предмета и активности оцењује описно и бројчано.

У току полугодишта ученик се оцењује најмање четири пута, а ако је недељни фонд часова обавезног предмета, изборног предмета и активности један час, ученик се оцењује најмање два пута у полугодишту.

Закључна оцена из обавезног предмета утврђује се на крају првог и другог полугодишта.

Закључна оцена из обавезног предмета за ученика првог разреда је описна и исказује се као напредовање ученика у остваривању исхода, ангажовање и препорука.

Закључна оцена за из обавезног предмета ученика од другог до осмог разреда је бројчана.

Закључна оцена из изборних предмета и активности је описна и не утиче на општи успех ученика, осим из изборног програма други страни језик који се оцењује бројчано и закључна оцена утиче на општи успех ученика.  

	На основу праћења и вредновања током наставне године закључну оцену из обавезног предмета, изборног предмета и активности утврђује одељењско веће које чине наставници који предају ученику на предлог наставника, а оцену из владања на предлог одељењског старешине.

Ученику који није оцењен најмање четири пута из обавезног предмета и изборног предмета други страни језик у току полугодишта, односно најмање два пута у току полугодишта, уколико је недељни фонд обавезног предмета, изборног предмета и активности  један час, не може да се утврди закључна оцена.

Одељењски старешина је у обавези да редовно прати оцењивање ученика и указује наставницима на број прописаних оцена које ученик треба да има у полугодишту ради утврђивања закључне оцене.

Ученик, његов родитељ, односно други законски заступник има право да поднесе приговор на оцену из обавезног предмета, изборног предмета и активности и из владања у току школске године и приговор на закључну оцену из обавезног предмета, изборног предмета и активности и из владања на крају првог и другог полугодишта.

Општи успех ученика
Члан 65.

Општи успех ученика од другог до осмог разреда утврђује се на крају првог и другог полугодишта на основу аритметичке средине закључних прелазних бројчаних оцена из обавезних предмета и из изборног предмета други страни језик, као и оцене из владања почев од другог разреда.
Општи успех ученика упућених на разредни, односно поправни испит утврђује се након обављеног разредног, односно поправног испита, а најкасније до 31. августа текуће школске године.

Општи успех ученика је: одличан, врло добар, добар, довољан и недовољан.

Ученик није са успехом завршио разред, односно има недовољан успех  уколико има више од две недовољне оцене, осим оцене из владања, или није положио поправни испит, осим ученика другог и трећег разреда који се преводи у наредни разред у складу са Законом. 


Оцењивање владања ученика
Члан 66.

Владање ученика првог разреда основног образовања и васпитања оцењује се у току и на крају првог полугодишта описном оценом која не утиче на општи успех ученика.

Закључна оцена из владања ученика из става 1. овог члана јесте: примерно; врло добро; добро; задовољавајуће и незадовољавајуће и не утиче на општи успех ученика.

Владање ученика од другог разреда основног образовања и васпитања оцењује се бројчано у току и на крају првог и другог полугодишта и утиче на општи успех. Ученик се оцењује најмање два пута у полугодишту из владања.

Оцена из владања из става 3. овог члана јесте бројчана и то: примерно (5), врло добро (4), добро (3), задовољавајуће (2) и незадовољавајуће (1), и утиче на општи успех ученика.

На оцену из владања не утичу оцене из обавезног предмета, изборних предмета и активности.

Закључну оцену из владања на предлог одељењског старешине утврђује Одељењско веће.


 Додатна подршка у образовању и васпитању
Члан 67.

Детету и ученику коме је услед социјалне ускраћености, сметњи у развоју, инвалидитета, тешкоћа у учењу, ризика од раног напуштања школовања и других разлога потребна додатна подршка у образовању и васпитању, Школа обезбеђује отклањање физичких и комуникацијских препрека, прилагођавање начина остваривања школског програма и израду, доношење и остваривање индивидуалног образовног плана, у складу са Законом.
Индивидуални образовни план (даље: ИОП) је посебан акт који има за циљ оптимални развој детета и ученика и остваривање исхода образовања и васпитања, у складу са прописаним циљевима и принципима, односно задовољавања образовно-васпитних потреба детета и ученика. 
 ИОП израђује тим за додатну подршку детету, односно ученику у сарадњи са родитељем, односно другим законским заступником, на основу претходно остварених, евидентираних и вреднованих мера индивидуализације и израђеног педагошког профила детета, ученика и одраслог, а остварује се након сагласности родитеља, односно другог законског заступника.

 Ако родитељ, односно други законски заступник, не оправда своје одбијање да учествује у изради или давању сагласности на ИОП, установа је дужна да о томе обавести надлежну установу осцијалне заштите у циљу заштите најбољег интереса детета, односно ученика.

 Ослобађање од наставе
Члан 68.

У ченик може бити, привремено или за одређену школску годину, ослобођен од практичног дела наставе физичког и здравственог васпитања, у целини или делимично, о чему одлуку доноси директор на основу предлога изабраног лекара.


Похваљивање и награђивање ученика
Члан 69.

Ученик који се истиче у учењу и владању похваљује се или награђује.

Правилником о похваљивању и награђивању ученика Школе одређују се услови и начин за додељивање похвала и награда, као и за избор ученика генерације.

Врсте диплома, односно награда и ближе услове за њихово додељивање прописује министар.

Брже напредовање ученика
Члан 70.

Ученик који се истиче знањем и способностима може да заврши Школу у року краћем од осам година, тако што у току једне школске године ученик може да заврши два разреда.

Наставничко веће утврђује испуњеност услова за брже напредовање ученика, док услове и поступак напредовања ученика прописује министар.

Ученички парламент
Члан 71.

У последња два разреда Школе организује се Ученички парламент (у даљем тексту: парламент) ради:

1) давања мишљења и предлога стручним органима, Школском одбору, Савету родитеља и директору о: правилима понашања у школи, мерама безбедности ученика, годишњем плану рада, школском развојном плану, школском програму, начину уређивања школског простора, избору уџбеника, слободним активностима, учешћу на спортским и другим такмичењима и организацији свих манифестација ученика у школи и ван ње и другим питањима од значаја за њихово образовање;
2) разматрања односа и сарадње ученика и наставника, васпитача или стручног сарадника и атмосфере у школи;
3) обавештавања ученика о питањима од посебног значаја за њихово школовање и о активностима ученичког парламента;
4) активног учешћа у процесу планирања развоја школе и у самовредновању школе;
5) предлагања чланова стручног актива за развојно планирање и тима за превенцију вршњачког насиља из реда ученика.

Парламент чине по два представника сваког одељења седмог и осмог разреда у школи.

Чланове парламента бирају ученици одељењске заједнице сваке школске године, а председника парламента бирају чланови парламента.

Парламент бира два представника ученика који учествују у раду Школског одбора, без права одлучивања.

Рад Ученичког парламента уређује се Пословником о раду Ученичког парламента.

Програм рада парламента саставни је део Годишњег плана рада Школе.

Ученички парламенти школа могу да се удруже у заједницу ученичких парламената, као и да сарађују са удружењима и организацијама које се баве заштитом и унапређењем права ученика.


Превоз и исхрана
Члан 72.

Ученик који је настањен на удаљености већој од четири километра од седишта Школе, има право на бесплатан превоз као и у случају када похађа школу на територији друге јединице локалне самоуправе, ако је та школа на удаљености већој од четири километра и најближа је месту пребивалишта ученика.

Ученик са сметњама у развоју и инвалидитетом има право на бесплатан превоз, без обзира на удаљеност његовог пребивалишта од Школе.

Школа у оквиру школског објекта, у сарадњи са Саветом родитеља, организује исхрану за ученике.


VI ПРАВА, ОБАВЕЗЕ И ОДГОВОРНОСТ УЧЕНИКА

Права ученика
Члан 73.

Права ученика остварују се у складу са потврђеним међународним уговорима, Законом и другим законима.

Школа, односно запослени у Школи дужни су да обезбеде остваривање права ученика, а нарочито право на:
1) квалитетан образовно-васпитни рад који обезбеђује остваривање принципа и циљева, и то:
а) једнакост и доступност остваривања права на образовање и васпитање заснованог на социјалној правди и принципу једнаких шанси, без дискриминације;
б) усмереност образовања и васпитања на ученика кроз разноврсне облике учења, наставе и оцењивања, којима се излази у сусрет различитим потребама ученика, развија мотивација за учење и подиже квалитет постигнућа;
в) поштовање људских права и права сваког ученика и уважавање људског достојанства; образовање и васпитање у демократски уређеној и социјално одговорној установи, у којој се негују отвореност, сарадња, толеранција, свест о културној и цивилизацијској повезаности у свету, посвећеност основним моралним вредностима, вредностима правде, истине, солидарности, слободе, поштења и одговорности и у којој је осигурано пуно поштовање права детета, ученика и одраслог;
г) висок квалитет образовања и васпитања за све; квалитетно и уравнотежено образовање и васпитање, засновано на тековинама и достигнућима савремене науке, примена достигнућа научних дисциплина важних за процес образовања и васпитања и прилагођених узрасним и личним образовним потребама сваког детета, ученика и одраслог;
д) целоживотно учење, које укључује све облике учења и значи учествовање у различитим облицима образовних активности током живота, са циљем сталног унапређивања потребних личних, грађанских, друштвених и радних компетенција;
ђ) образовање и васпитање засновано на компетенцијама, у складу са стратешким и функционалним оквиром за планирање и остваривање процеса образовања и васпитања, чиме се стварају услови и пружа подршка за развој свих компетенција;
е) професионалне етике и компетентности која подразумева високу стручност наставника, васпитача, стручних сарадника, директора и секретара, стални професионални развој и висок ниво професионалне одговорности и етичности;
ж) демократичност кроз укљученост свих учесника у систему образовања и васпитања у стварање и спровођење образовних политика, поштујући потребе и права, уз обавезе и одговорности;
з) аутономија Школе кроз планирање и остваривање одговарајућих активности, програма и пројеката у циљу унапређивања квалитета образовања и васпитања, поштујући специфичности установе и локалне средине.
2) уважавање личности;
3) подршку за свестрани развој личности, подршку за посебно исказане таленте и њихову афирмацију;
4) заштиту од дискриминације, насиља, злостављања и занемаривања;
5) благовремену и потпуну информацију о питањима од значаја за образовање и васпитање;
6) информације о правима и обавезама;
7) учествовање у раду органа Школе, у складу са Законом;
8) слободу удруживања у различите групе, клубове и организовање ученичког парламента;
9) јавност и образложење оцене и подношење приговора на оцену и испит;
10) покретање иницијативе за преиспитивање одговорности учесника у образовно-васпитном процесу, уколико права из става 2. тач. 1)-9) овог члана нису остварена;
11) заштиту и правично поступање Школе према ученику;
12) друга права у области образовања и васпитања, у складу са Законом.

Ученик, родитељ, односно други законски заступник ученика може да поднесе писмену пријаву директору Школе у случају повреде права из става 2. овог члана или непримереног понашања запослених према ученику, у складу са овим статутом, у року од осам дана од дана сазнања о повреди права.

Запослени у Школи дужан је да одмах по сазнању, а најкасније наредног радног дана, поднесе писмену пријаву директору да је учињена повреда права ученика.

Директор је дужан да пријаву из ст. 3. и 4. овог члана размотри, одлучи и предузме одговарајуће мере у року од осам дана од дана пријема пријаве.


 Обавезе ученика
Члан 74.

У остваривању својих права ученик не сме да угрожава друге у остваривању права.

Ученик има обавезу да:
1) редовно похађа наставу и извршава школске обавезе;
2) поштује правила понашања у Школи, одлуке директора и органа Школе;
3) ради на усвајању знања, вештина и ставова утврђених школским програмом, прати сопствени напредак и
извештава о томе наставнике и родитеље, односно друге законске заступнике;
4) не омета извођење наставе и не напушта час без претходног одобрења наставника;
5) поштује личност других ученика, наставника и осталих запослених у Школи;
6) чува имовину Школе и чистоћу и естетски изглед школских просторија;
7) стара се о очувању животне средине и понаша у складу са правилима еколошке етике.

Пријава Министарству ради заштите права детета и ученика
Члан 75.

Ученик, родитељ, односно други законски заступник ученика има право да поднесе пријаву Министарству уколико сматра да су му повређена права утврђена Законом, у случајевима утврђеним Законом, у року од осам дана од дана сазнања за повреду својих права.


Одговорност ученика
Члан 76.

Према ученику који врши повреду правила понашања у Школи или не поштује одлуке директора и органа Школе, неоправдано изостане са наставе пет часова, односно који својим понашањем угрожава друге у остваривању њихових права, као и у случају сумње да је починио тежу повреду обавезе ученика и повреду забране из чл. 110-112. Закона, Школа уз учешће родитеља, односно другог законског заступника, појачава васпитни рад. 

Васпитни рад остварује се активностима: у оквиру одељењске заједнице, стручним радом одељењског старешине, педагога, психолога и посебних тимова. Када је неопходно, школа сарађује и са одговарајућим установама социјалне, односно здравствене заштите, ради одређивања и пружања подршке ученику у вези са променом његовог понашања.

Ученик може да одговара за:
1.лакшу повреду обавезе, која се утврђује посебним Правилником Школе;

2. за тежу повреду обавезе која је у време извршења била прописана Законом, и то:
1) уништење, оштећење, скривање, изношење, преправка или дописивање података у евиденцији коју води Школа или друга организација, односно орган;
2) преправка или дописивање података у јавној исправи коју издаје Школа или орган, односно исправи коју изда друга организација;
3) уништење или крађа имовине Школе, привредног друштва, предузетника, ученика или запосленог;
4) поседовање, подстрекавање, помагање, давање другом ученику и употреба психоактивнх супстанци, односно алкохола, дрога и никотинских производа;
5) уношење у Школу или другу организацију оружја, пиротехничког средства или другог предмета којим може да угрози или повреди друго лице;
6) понашање ученика којим угрожава властиту безбедност или безбедност других ученика, наставника и запослених у Школи, у школским и другим активностима које се остварују ван Школе, а које Школа организује и које доводи до њиховог физичког и психичког повређивања;
7) употреба мобилног телефона, електронског уређаја и другог средства у сврхе којима се угрожавају права других или у сврхе преваре у поступку оцењивања;
8) неоправдано изостајање са наставе и других облика образовно-васпитног рада више од 25 часова у току школске године, од чега више од 15 часова након писменог обавештавања родитеља, односно другог законског заступника од стране Школе;
9) учестало чињење лакших повреда обавеза у току школске године, под условом да су предузете неопходне мере из става 1. овог члана ради корекције понашања ученика.

3. за повреду забране утврђену Законом, и то:

1) Забрана дискриминације;
2) Забрана насиља, злостављања и занемаривања;
3) Забрана понашања које вређа углед, част или достојанство;
4) Забрана страначког организовања и деловања.

За повреде из става 2. тачке 8. и 9. овог члана обавезна је поступност у изрицању мера.

Ученик, родитељ, односно други законски заступник одговара за материјалну штету коју ученик нанесе Школи, намерно или из крајње непажње, у складу са Законом.






 Васпитно-дисциплински поступак
Члан 77.

За теже повреде обавеза ученика и за повреде забране из члана 76. овог статута, односно чла. 110-112. Закона, Школа води васпитно- дисциплински поступак, о којем обавештава родитеља, односно другог законског заступника ученика.

Школа обавештава Министарство о повреди забране из члана 76. Статута, одн. чл. 110-112. Закона, у складу са прописима којима се уређују: критеријуми за препознвање свих облика дискриминације, поступање установе у случају сумње или утврђеног дискриминаторног понашања и вређања угледа, части и достојанства личности, као и протокола поступња у одговору на насиље, злостављање и занемаривање.

Поступак покретања и вођења васпитно-дисциплинског поступка, изрицање васпитно-дисциплинских мера и правна заштита ученика уређује се посебним правилником Школе, у складу са Законом.

Васпитна мера изриче се ученику за лакшу повреду обавезе утврђене посебним правилником, без вођења васпитно-дисциплинског поступка.

Заштита права ученика
Члан 78.

На изречену васпитно-дисциплинску меру за учињену тежу повреду обавезе ученика или повреду забране прописане Законом, родитељ, односно други законски заступник детета може да поднесе жалбу Школском одбору у року од осам дана од дана достављања решења о утврђеној одговорности ученика и изреченој мери.

Школски одбор је дужан да решава по жалби у року од 15 дана од дана достављања.

Жалба одлаже извршење решења директора.

У решењу о изрицању васпитно-дисциплинске мере мора постојати правна поука о праву на жалбу, рок у коме се она подноси и назив органа који о жалби одлучује.


Одговорност родитеља
Члан 79.

Родитељ, односно други законски заступник детета одговоран је:

1) за упис детета у предшколски припремни програм и упис детета у школу;
2) за редовно похађање наставе;
3) за редовно похађање припремне наставе;
4) да одмах, а најкасније у року од 48 сати од момента наступања спречености ученика да присуствује
настави о томе обавести Школу;
5) да правда изостанке ученика најкасније у року од осам дана од дана престанка спречености ученика да
присуствује настави, одговарајућом лекарском или другом релевантном документацијом;
6) да на позив Школе узме активно учешће у свим облицима васпитног рада са учеником у реализацији оперативног плана заштите и плана појачаног васпитног рада;
7) за повреду забране из чл. 74. став 2. тач. 3. овог статута и чл. 110-112. Закона, учињену од стране
ученика;
8) за теже повреде обавезе ученика из члана 74. став 2. тач. 2. овог статута;
9) да поштује правила Школе.

Родитељ односно други законски заступник дужан је да надокнади материјалну штету коју ученик нанесе Школи намерно или из крајње непажње, у складу са Законом.

Школа подноси захтев за покретање прекршајног поступка, односно кривичну пријаву надлежном јавном тужилаштву ради утврђивања одговорности родитеља, односно другог законског заступника из разлога прописаних ставом 1. овог члана.

VII ИСПИТИ

Члан 80.

Успех ученика оцењује се и на испиту.

У Школи се полажу поправни, разредни, завршни испит, испит из страног језика, испити ученика који завршава школовање у року краћем од предвиђеног - брже напредовање, испит по приговору или жалби и други испити.

Испити из става 2. овог члана, осим завршног испита, полажу се пред испитном комисијом од три члана, од којих су најмање два стручна за предмет и коју образује директор Школе.

Ако Школа нема потребан број стручних лица за одговарајући предмет, ангажује се стручно лице из друге школе.

Начин и време полагања разредних, поправних испита, испита из страног језика и других испита уређује се Правилником.

Разредни, поправни, испит из страног језика и завршни  испит
Члан 81.

Разредни испит полаже ученик који није оцењен из једног или више предмета, изборног предмета или активности.

Поправни испит полаже ученик од четвртог до осмог разреда који на кају другог полугодишта има до две недовољне закључне бројчане оцене из обавезних предмета, или из једног обавезног предмета и изборног предмета други страни језик.

Ученик може да полаже испит из страног језика који није изучавао у школи по прописаном програму наставе и учења за одређени разред, о чему му школа издаје уверење. Овај испит може да се полаже и у другој школи која остварује програм тог језика.

Завршни испит полажу ученици осмог разреда по прописаном програму у складу са законом. 

VIII ОРГАНИ ШКОЛЕ
Члан 82. 
Школа има орган управљања, орган руковођења, стручне и саветодавне органе, чије су организовање, састав и надлежности прописани Законом и овим статутом. 
Школски одбор 
Члан 83. 
Орган управљања у школи је школски одбор, који има девет чланова укључујући и председника, који обављају послове из своје надлежности без накнаде. 
Школски одбор чине по три представника из реда запослених у школи, родитеља, односно других законских заступника и три представника на предлог јединице локалне самоуправе.
Школски одбор именује и разрешава скупштина јединице локалне самоуправе, на предлог овлашћеног предлагача, у складу са законом. 
Мандат чланова школског одбора је четири године. Поступак за именовање чланова покреће се најкасније три месеца пре истека мандата претходно именованим члановима, а предлог овлашћених предлагача доставља се скупштини јединице локалне самоуправе најкасније месец дана пре истека мандата претходно именованим члановима. 
Законом су прописани случајеви када лице не може бити предложено и именовано за члана школског одбора. 
Скупштина општине разрешиће, пре истека мандата, поједине чланове, укључујући и председника или школски одбор, на лични захтев члана, као и у случају да:
1) школски одбор доноси незаконите одлуке или не доноси одлуке које је на основу закона и статута дужан да доноси;
2) члан школског одбора неоправданим одсуствовањем или несавесним радом онемогућава рад школског одбора;
3) у поступку преиспитвања акта о именовању утврди неправилности;
4) скупштина општине покрене иницијативу за разрешење члана школског одбора именованог на њен предлог;
5) савет родитеља покрене иницијативу за разрешење члана школског одбора именованог на његов предлог;
6) наставничко веће покрене иницијативу за разрешење члана школског одбора именованог на његов предлог;
7) наступи услов из члана 116. став 9. Закона о основма система образовања и васпитања.
Члан 84.
Школски одбор: 
1) доноси статут, правила понашања у школи и друге опште акте и даје сагласност на правилник о организацији и систематизацији послова 
2) доноси школски програм, развојни план, годишњи план рада и усваја извештаје о њиховом остваривању, вредновању и самовредновању; 
3) утврђује предлог финансијског плана за припрему буџета Републике Србије; 
4) доноси финансијски план школе, у складу са законом; 
5) усваја извештај о пословању, годишњи обрачун и извештај о извођењу екскурзија, односно наставе у природи; 
6) расписује конкурс за избор директора; 
7) даје мишљење и предлаже министру избор директора; 
8) закључује са директором уговор из члана 124. став 1. Закона; 
9) одлучује о правима, обавезама  и одговорностима директора установе; 
9а) образује комисију за вођење дисциплинског поступка против директора и доноси одлуку о одговорности директора за тежу повреду радне обавезе или повреду забране из члана 110.-113. Закона;
10) доноси одлуку о проширењу делатности школе; 
11) разматра поштовање општих принципа, остваривање циљева образовања и васпитања и стандарда образовних постигнућа и предузима мере за побољшање услова рада и остваривање образовно-васпитног рада; 
12) доноси план стручног усавршавања запослених и усваја извештај о његовом остваривању; 
13) одлучује по жалби на решење директора; 
14) одлучује о статусној промени и промени назива и седишта школе;
15) доноси одлуке о давању на коришћење, односно закупу школског простора;
16) одлучује о коришћењу средстава остварених радом Ученичке задруге и прикупљених од родитеља на предлог Савета родитеља;
17) доноси одлуке по предлозима Савета родитеља, даје одговоре на питања и изјашњава се о ставовима које му упућује тај орган;
18) усваја извештаје о раду школе и раду директора;
19) именује чланове Стручног актива за развојно планирање;
20) даје овлашћење ради замењивања одсутног или спреченог директора у случају да директор пропусти да то учини;
21) доноси пословник о свом раду;
22) обавља и друге послове у складу са законом, актом о оснивању и овим статутом. 
Школски одбор доноси одлуке већином гласова укупног броја чланова. 
Седницама школског одбора присуствује и учествује у њиховом раду представник синдиката у школи и два представника ученичког парламента без права одлучивања. 
Начин рада школског одбора ближе се уређује Пословником о раду овог органа.

Привремени Школски одбор
Члан 85.

Министар именује привремени Школски одбор ако јединица локалне самоуправе не именује Школски одбор до истека мандата претходно именованим члановима Школског одбора.

Мандат привременог Школског одбора траје до именовања новог Школског одбора од стране јединице локалне самоуправе.

Директор 
Члан 86. 
Директор руководи радом школе. 
Дужност директора школе може да обавља лице које има одговарајуће образовање из члана 140. став 1. и 2. Закона за наставника школе, за педагога, психолога, дозволу за рад наставника и стручног сарадника, обуку и положен испит за директора установе и најмање осам година рада у установи на пословима образовања и васпитања, након стеченог одговарајућег образовања. 
Изузетно, дужност директора школе може да обавља и лице које има одговарајуће образовање из члана 140. став 3. Закона за наставника школе, дозволу за рад наставника и стручног сарадника, обуку и положен испит за директора установе и најмање десет година рада у установи на пословима образовања и васпитања, након стеченог одговарајућег образовања, ако се на конкурс не пријави ниједан кандидат са одговарајућим образовањем из члана 140. став 1. и 2. Закона. 
Испит за директора Школе може да полаже и лице које испуњава услове за директора установе и које има и доказ о похађаном прописаном програму обуке.

Лице које положи испит за директора стиче дозволу за рад директора (у даљем тексту: лиценца задиректора).

Изабрани директор који нема положен испит за директора, дужан је да га положи у року до две године од дана ступања на дужност.

Директору који не положи испит за директора у року од две године од дана ступања на дужност престаје дужност директора.
Директор школе бира се на период од четири године. 
Директору школе мирује радни однос за време трајања два мандата и има право да се врати на послове које је обављао пре именовања. 
Мандат директора тече од дана ступања на дужност.
 
Избор директора Школе
Члан 87. 

Директора Школе именује министар на период од четири године.

Директор Школе бира се на основу конкурса.

Конкурс за избор директора расписује Школски одбор, најраније шест месеци, а најкасније четири месеца пре истека мандата директора или престанка вршења дужности директора навршавањем 65 година живота.

Конкурс се објављује у публикацији Националне службе за запошљавање  „Послови“. 

Пријава на конкурс за избор директора, заједно са потребном документацијом, доставља се Школи.

Рок за подношење пријава на конкурс за избор директора Школе јесте 15 дана од дана објављивања конкурса.

Школски одбор образује Комисију за избор директора (у даљем тексту: Комисија) која спроводи поступак за избор директора, и то: обрађује конкурсну документацију, утврђује испуњеност Законом прописаних услова за избор директора, обавља интервју са кандидатима и прибавља мишљење Наставничког већа о пријављеним кандидатима. Осим утврђивања испуњености услова за избор директора Комисија цени и доказ о резултату стручно-педагошког надзора у раду кандидата (извештај просветног саветника).

Мишљење већа из става 7. овог члана даје се на посебној седници којој присуствују сви запослени и који се изјашњавају о свим кандидатима тајним изјашњавањем.

Комисија за избор директора Школе
Члан 88.

Чланове комисије за избор директора Школе предлаже Наставничко веће. О предложеним кандидатима за чланове комисије гласа се на начин уређен Пословником о раду наставничког већа.  

Утврђен предлог чланова конкурсне комисије наставничко веће доставља Школском одбору, који доноси одлуку о именовању комисије. Школски одбор између предложених чланова бира председника Комисије.

Комисија има три члана и три заменика чланова.

О раду комисије води се записник који потписују сви чланови Комисије, заводи се у деловоднику и оверава печатом Школе.

По истеку рока за подношење пријава на конкурс, комисија прикупља и разматра конкурсни материјал и најпре утврђује благовременост и потпуност пријава кандидата. Непотпуне и неблаговремене пријаве Комисија не узима у разматрање.

Сви услови за избор директора
Члан 89.

Конкурс мора да садржи услове које кандидати треба да испуњавају и доказе које морају да поднесу: 
- оверену копију дипломе о стеченом одговарајућем образовању, у складу са одредбом члана 140. Закона; 
- доказ о поседовању лиценце за рад; 
- доказ о радном стажу у установи на пословима образовања и васпитања, након стеченог одговарајућег образовања; 
- доказ о психичкој, физичкој и здравственој способности за рад са децом; 
- уверење да кандидат није осуђиван, у складу са одредбом члана 139. став 1. тачка 3. Закона; 
- уверење о држављанству Републике Србије; 
- доказ о резултату стручно-педагошког надзора у раду кандидата (извештај просветног саветника); 
- доказ о резултатима стручно-педагошког надзора школе и оцену спољашњег вредновања за кандидата на конкурсу који је претходно обављао дужност директора школе; 
- биографију са кратким прегледом кретања у служби и предлогом програма рада директора школе. 

Благовремена и потпуна пријава
Члан 90.

Благовременом пријавом сматра се пријава која је поднета у року утврђеном у конкурсу. Благовременом пријавом сматраће се и пријава која је предата препорученом поштом, и тада се као дан пријема пријаве сматра дан када је пошта примила пошиљку.

Када последњи дан за подношење пријаве пада у недељу или дане државног празника, или дан када школа не ради рок за пријаву помера се за наредни радни дан.

Рокови се рачунају складу са одредбама Закона о општем управном поступку.


Члан 91.

Потпуном пријавом сматра се пријава која у прилогу садржи документа којима кандидат доказује да испуњава услове конкурса.


Гласање на посебној седници наставничког већа
Члан 92.
Тајно изјашњавање се спроводи на следећи начин: 
- на гласачким листићима кандидати се наводе редоследом утврђеним на листи кандидата, по азбучном реду, са редним бројем испред сваког имена; 
- гласање се врши заокруживањем редног броја испред имена кандидата; 
- тајно гласање спроводи и утврђује резултате гласања комисија изабрана од стране наставничког већа; 
- сматра се да позитивно мишљење у поступку избора директора школе има кандидат који је добио већину гласова од укупног броја запослених у школи; 
- ако два или више кандидата добију исти, а уједно и највећи број гласова, мишљење о њима наставничко веће доставља Комисији. 
- гласачки листић је заведен у деловоднику и оверен печатом школе.
Извештај Комисије и Образложена листа кандидата
Члан 93.
Комисија сачињава извештај о спроведеном поступку за избор директора и доставља га школском одбору у року од осам дана од дана завршетка поступка. 
Извештај садржи достављену документацију кандидата и потребна мишљења. 
Школски одбор, на основу извештаја Комисије, сачињава образложену листу свих кандидата који испуњавају услове и предлог за избор директора, који се, заједно са извештајем Комисије, доставља министру, у року од осам дана од дана достављања извештаја Комисије. 
Решење о избору директора
Члан 94.
Министар у року до 30 дана пријема документације из члана 92. овог статута, врши избор директора и доноси решење о његовом именовању, о чему школа обавештава лица која су се пријавила на конкурс. 
Уколико министар утврди да поступак конкурса за избор директора није спроведен у складу са законом, односно да би избор било ког кандидата са листе из члана 92. овог статута могао да доведе у питање несметано обављање делатности установе, у року од осам дана доноси решење о поновном расписивању конкурса за избор директора. Ово решење је коначно у управном поступку. 
Решење министра о именовању директора коначно је у управном поступку.
Учесник на конкурсу има право на заштиту у судском поступку. 
Надлежност и одговорност директора школе
Члан 95.
Директор је одговоран за законитост рада и за успешно обављање делатности школе и за свој рад одговара школском одбору и надлежном министарству. 
Осим послова утврђених законом и овим статутом, директор: 
1)заступа и представља школу;
2)даје овлашћење лицу које ће га замењивати у случају његове привремене одсутности или псречености;
3)  даје пуномоћје за заступање школе
4) планира и организује остваривање програма образовања и васпитања и свих активности школе; 
5) одговоран је за обезбеђивање квалитета, самовредновање, стварање услова за спровођење спољашњег вредновања, остваривање стандарда образовних постигнућа и унапређивање квалитета образовно-васпитног рада; 
6) одговоран је за остваривање развојног плана школе; 
7) одлучује о коришћењу средстава утврђених финансијским планом и одговара за одобравање и наменско коришћење тих средстава, у складу са законом; 
8) сарађује са органима јединице локалне самоуправе, организацијама и удружењима; 
9) пружа подршку у стварању амбијента за остваривање предузетничког образовања и предузетничких активности ученика; 
10) организује и врши педагошко-инструктивни увид и прати квалитет образовно-васпитног рада и педагошке праксе и предузима мере за унапређивање и усавршавање рада наставника и стручних сарадника; 
11) планира и прати стручно усавршавање запослених и спроводи поступак за стицање звања наставника и стручног сарадника; 
12) одговоран је за регуларност спровођења свих испита у школи у складу са прописима; 
13) предузима мере у случајевима повреда забрана прописаних чл. 110-113. Закона; 
14) предузима мере ради извршавања налога просветног инспектора и предлога просветног саветника, као и других инспекцијских органа; 
15) обавезан је да благовремено информише запослене, децу, ученике и родитеље, односно друге законске заступнике, стручне органе, орган управљања о свим питањима од интереса за рад школе у целини; 
16) одговоран је за благовремени и тачан унос и одржавање ажурности базе података о школи у оквиру јединственог информационог система просвете; 
17) сазива и руководи седницама наставничког, односно педагошког већа, без права одлучивања; 
18) образује стручна тела и тимове, усмерава и усклађује рад стручних органа у школи; 
19) сарађује са родитељима, односно другим законским заступницима деце и ученика школе и саветом родитеља; 
20) редовно подноси извештаје о свом раду и раду школе школском одбору, најмање два пута годишње; 
21) одлучује о правима, обавезама и одговорностима ученика и запослених, у складу са овим и другим законом. 
22) доноси општи акт о организацији и систематизацији послова, у складу са законом; 
23) обезбеђује услове за остваривање права деце и права, обавеза и одговорности ученика и запослених, у складу са овим и другим законом; 
24) сарађује са ученицима и ученичким парламентом; 
25) доноси решење о избору кандидата по конкурсу за пријем у радни однос; 
26) доноси план јавних набавки, план набавки на које се закон о јавнима набавкама не примењује, измене и/или допуне планова и одлуке о њиховом усвајању;
27) подноси захтев за покретање прекршајног поступка, односно кривичну пријаву у складу са чланом 84. став 3. Закона;
28) обавља и друге послове у складу са законом и статутом. 

Престанак дужности директора
Члан 96.
Дужност директора школе престаје истеком мандата, на лични захтев, навршавањем 65 година живота и разрешењем. 
Одлуку о престанку дужности директора доноси министар. 
Статус директора
Члан 97.

Школски одбор закључује са директором уговор о раду на одређено време.

	Уколико је за директора именовано лице из реда запослених у школи, доноси се решење о његовом премештају на радно место директора које по сили закона замењује одговарајуће одредбе уговора о раду.

	Уколико је директор именован из реда запослених код другог послодавца, остварује право на мировање радног односа на основу решења о именовању. 

	Лице из става 2. и 3. овог члана има право да се након престанка дужности директора након првог, односно другог мандата врати на послове које је обављао пре именовања за директора установе. 

Уколико директору Школе коме мирује радни однос, престане дужност због истека мандата или на лични захтев током трећег и сваког наредног мандата, распоређује се на послове који одговарају степену и врсти његовог образовања.
Ако нема одговарајућих послова, лице из става 5. овог члана остварује права као запослени за чијим радом је престала потреба, у складу са Законом.“






Вршилац дужности директора
Члан 98.

Вршиоца дужности директора именује министар до избора новог директора у року од осам дана од дана наступања разлога за именовање вршиоца дужности директора.

За вршиоца дужности директора Школе може да буде именовано лице које испуњава прописане услове за директора Школе, осим положеног испита за директора Школе, и то до избора директора, а најдуже шест месеци.

Након престанка дужности вршилац дужности директора има право да се врати на послове које је обављао пре именовања.
Права, обавезе и одговорности директора Школе односе се и на вршиоца дужности директора.
Помоћник директора
Члан 99.

Школа може да има помоћника директора, у складу са нормативом којим се утврђују критеријуми и стандарди за финансирање установе.
Решењем директора на послове помоћника директора распоређује се наставник и стручни сарадник који има професионални углед и искуство у Школи, за сваку школску односно радну годину.

Помоћник директора организује, руководи и одговоран је за педагошки рад Школе, координира рад стручних актива и других стручних органа Школе и обавља друге послове, у складу са Статутом Школе.

Након престанка дужности помоћник директора има право да се врати на послове које је обављао пре постављења.

Помоћник директора може да обавља и послове наставника и стручног сарадника, у складу са решењем директора.

Савет родитеља
Члан 100.

Савет родитеља је саветодавни орган Школе.

У Савет родитеља Школе бира се по један представник родитеља, односно другог законског заступника ученика сваког одељења.

Члан Савета родитеља је и представник родитеља, односно другог законског заступника деце, односно ученика са сметњама у развоју и инвалидитетом одељења ученика са сметњама у развоју.

Представници Савета родитеља бирају се сваке школске године.
Свако одељење бира по једног представника у савет родитеља школе, јавним гласањем, већином гласова од укупног броја родитеља у одељењу. 
Манадат чланова Савета родитеља траје једну школску годину.

Члан 101.

Надлежности Савета родитеља:
1) предлаже представнике родитеља, односно других законских заступника деце односно ученика у
Школски одбор;
2) предлаже свог представника у све обавезне тимове Школе;
3) учествује у предлагању садржаја ваннаставних активности и програма на нивоу школе;
3а) учествује у поступку избора уџбеника у складу са законом којим се уређују уџбеници;
4) разматра предлог школског програма, развојног плана, годишњег плана рада;
5) разматра извештаје о остваривању програма образовања и васпитања, развојног плана и годишњег плана школе, спољашњем вредновању, самовредновању, завршном испиту, резултатима националног и међународног тестирања и спровођење мера за обезбеђивање и унапређивање квалитета образовно-васпитног рада;
6) разматра намену коришћења средстава од донација и од проширене делатности Школе;
7) предлаже Школском одбору намену коришћења средстава остварених радом ученичке задруге и прикупљених од родитеља, односно другог законског заступника;
8) разматра и прати услове за рад Школе, услове за одрастање и учење, безбедност и заштиту деце и ученика;
9) учествује у поступку прописивања мера из члана 108. закона;
10) даје сагласност на програм и организовање екскурзије, односно програме наставе у природи и разматра извештај о њиховом остваривању;
11) предлаже представника и његовог заменика за локални савет родитеља;
12) предлаже свог представника у комисију која се бави организацијом школске кухиње; 
13) доноси пословник о свом раду;
14) разматра и друга питања утврђена овим Статутом.

Члан 102.

Савет родитеља своје предлоге, питања и ставове упућује Школском одбору, директору, стручним органима Школе и ученичком парламенту.

Рад Савета родитеља уређује се Пословником.

Чланове Савета родитеља бирају родитељи ученика сваког одељења на родитељском састанку који сазива одељењски старешина, јавним гласањем, већином гласова од укупног броја родитеља у одељењу.

Избор председника, заменика председника и записничара Савета родитеља уређује се Пословником о раду Савета родитеља.

Савет родитеља из свог састава предлаже три представника родитеља у Школски одбор тајним гласањем, на начин који се уређује Пословником.

Члан 103.
Савет родитеља своје предлоге, питања и ставове упућује школском одбору, директору, стручним органима и ученичком парламенту. 
Члан 104.
Сва питања која се односе на рад Савета родитеља, акоја нису регулисана овим Статутом регулишу се Пословником о раду Савета родитеља.

Стручни органи
Стручни органи, тимови и педагошки колегијум
Члан 105.

Стручни органи, тимови и педагошки колегијум: старају се о обезбеђивању и унапређивању квалитета образовно-васпитног рада Школе; прате остваривање школског програма; старају се о остваривању циљева и стандарда образовних постигнућа; развоја компетенција; вреднују резултате рада наставника и стручног сарадника; прате и утврђују резултате рада ученика и одраслих; предузимају мере за јединствен и усклађен рад са децом, ученицима и одраслима у процесу образовања и васпитања и решавају друга стручна питања образовно-васпитног рада.


Члан 106.

Стручни органи Школе су: Наставничко веће, Одељењско веће, Стручно веће за разредну наставу, Стрчно веће дефектолога, Стручно веће за области предмета, стручни актив за развојно планирање, Стручни актив за развој школског програма и други стручни активи и тимови, у складу са овим статутом.

Члан 107.
Наставничко веће чине сви наставници и стручни сарадници. 
Персонални асистенти учествују у раду наставничког већа, без права одлучивања. 
Наставничким већем председава и руководи директор, односно помоћник директора.
Стручно веће за разредну наставу чине сви наставници који изводе наставу у првом циклусу образовања и васпитања. Наставник који остварује образовно-васпитни рад у продуженом боравку учествује у раду овог већа, без права одлучивања. 
Стручно веће дефектолога чине наставници (дефектолози) који реализују образовно-васпитни рад у одељењима ученика са сметњама у развоју.
Одељењско веће чине наставници који изводе наставу у одређеном одељењу. 
Одељењским већем председава и руководи одељенски старешина. 
Стручно веће за области предмета чине наставници који изводе наставу из групе сродних предмета. 
Стручни актив за развојно планирање чине представници наставника, стручних сарадника, јединице локалне самоуправе, ученичког парламента и савета родитеља. Чланове стручног актива за развојно планирање именује школски одбор. 
Стручни актив за развој школског програма чине представници наставника и стручних сарадника. Чланове стручног актива за развој школског програма именује наставничко веће. 
Стручна већа и стручни активи имају председнике који чине педагошки колегијум. 
Педагошки колегијум чине председници стручних већа и стручних актива, координатори стручних тимова и стручни сарадници. Педагошки колегијум разматра питања и даје мишљења у вези са пословима директора из члана 126. став 4. тачке 1. до 3. и тачке 5. до 7. Закона. 
Педагошким колегијумом председава и руководи директор, односно помоћник директора. 
Седницама стручних органа могу да присуствују представници ученичког парламента, без права одлучивања. 
Директор може да образује тим за остваривање одређеног задатка, програма или пројекта који се спроводи у школи. Тим могу да чине представници запослених, родитеља, јединице локалне самоуправе и стручњака за поједина питања. 
Уколико у школи образовање стичу ученици са сметњама у развоју, директор образује стручни тим за инклузивно образовање. Задаци и надлежност стручног тима за инклузивно образовање уређени су чланом 77. Закона. 
Надлежности стручних органа, тимова и педагошког колегијума
Члан 108.
Наставничко веће предлаже представнике запослених у школски одбор, тајним гласањем, а предложеним се сматрају она три кандидата која добију највећи број гласова присутних чланова наставничког већа.  Гласање се тада спроводи на начин уређен Пословником о раду овог органа.
У случају када наставничко веће даје мишљење о учесницима конкурса за избор директора школе, гласање је тајно. 
Члан 109.
Када наставничко веће решава о питању о коме се претходно изјаснио савет родитеља, председник савета родитеља може да присуствује на седници. 

Члан 110.
Наставничко веће: 
1) утврђује предлог Годишњег плана образовно-васпитног рада, школског програма и стара се о њиховом успешном остваривању; 
2) учествује у организацији образовно-васпитног рада; 
3) разрађује и реализује наставни план; 
4) разматра распоред часова наставе; 
5) разматра укупне резултате образовно-васпитне делатности и одлучује о мерама за унапређивање тог рада, а посебно успеха ученика; 
6) предлаже распоред задужења наставника и стручних сарадника у извршавању појединих задатака и одељењска старешинства; 
7) сарађује са родитељима ученика и пружа им помоћ у циљу јединственог васпитног деловања породице и школе; 
8) утврђује предлог програма извођења екскурзија и предлаже га за Годишњи план рада школе; 
9) похваљује и награђује ученике и одлучује о васпитно-дисциплинским мерама из своје надлежности; 
10) одобрава употребу уџбеника и друге литературе у школи; 
11) утврђује календар школских такмичења; 
12) разматра и вреднује рад одељењских већа, одељенских старешина и стручних актива, као и наставника и стручних сарадника. 
План и програм рада наставничког већа је саставни део годишњег плана рада школе. 
Начин рада наставничког већа и сва друга питања од значаја за рад наставничког већа уређују се Пословником о раду овог органа.
Стручно веће за разредну наставу
Члан 111.
Стручно веће за разредну наставу организује и прати извођење образовно-васпитног рада у првом циклусу образовања. 
Стручно веће за разредну наставу ради у седницама које сазива и њима руководи један од наставника који изводе разредну наставу и кога сваке школске године одреди наставничко веће на основу плана задужења. 
Стручно веће за разредну наставу утврђује програм рада за сваку школску годину, на основу обавеза које проистичу из годишњег плана рада школе, у остваривању наставног плана и програма образовања у првом циклусу образовања. 
Члан 112.
Стручно веће за разредну наставу: 
1) припрема делове годишњег плана рада, утврђује распоред остваривања наставних целина и јединица и врши усаглашавање остваривања наставних садржаја и предмета у првом циклусу образовања; 
2) утврђује облике, методе и средства, као и коришћење адекватне школске опреме и наставних средстава; 
3) усклађује индивидуалне планове рада наставника у првом циклусу образовања; 
4) предлаже примену нових метода и начина интерпретације наставних садржаја; 
5) прати остваривање школског програма и даје предлоге за његово иновирање, измену и допуну; 
6) прати уџбеничку и другу литературу и даје предлог наставничком већу за њихово коришћење; 
7) обавља и друге послове који му законом, подзаконским актима и одлуком директора школе буду стављени у надлежност. 
За рад стручног већа за разредну наставу и спровођење одлука и задатака одговоран је руководилац стручног већа. 
О раду стручног већа за разредну наставу руководилац води записник, доставља га директору и наставничком већу на увид приликом израде годишњег плана рада и приликом разматрања резултата рада. 
Одељењско веће
Члан 113.
Одељењско веће организује и прати извођење образовно-васпитног рада и разматра друга питања од интереса за одређено одељење. 
Одељењско веће ради у седницама које сазива и њима руководи одељенски старешина. 
Одељењски старешина води записник о раду одељенског већа. 
Члан 114.
Одељењско веће: 
1) усклађује рад свих наставника који изводе наставу у одељењу и рад стручних сарадника; 
2) на предлог предметног наставника утврђује закључну оцену из предмета, на основу укупних резултата рада, а на предлог одељенског старешине оцену из владања; 
3) разматра сва питања од значаја за наставу, слободне активности ученика, учење и рад ученика и предузима мере за унапређење наставе и постизање бољих резултата ученика у учењу и владању; 
4) сарађује са родитељима у решавању образовно-васпитних задатака; 
5) предлаже наставничком већу планове посета, излета и екскурзија ученика; 
6) одређује ученике за допунски и додатни рад и планира учествовање ученика на такмичењима; 
7) похваљује ученике и изриче васпитно-дисциплинске мере из своје надлежности; 
8) обавља и друге послове по налогу наставничког већа и директора школе. 
За рад одељенског већа и спровођење одлука и задатака одговоран је руководилац већа. 
О раду одељенског већа руководилац води записник, доставља га директору и наставничком већу на увид приликом израде годишњег плана рада и приликом разматрања резултата рада. 
Стручна већа за област предмета
Члан 115.
Састав стручног већа за област предмета утврђује наставничко веће, а његовим радом руководи један од наставника кога сваке школске године одреди наставничко веће на основу плана задужења. 
Стручно веће за област предмета утврђује програм рада за сваку школску годину, на основу обавеза које проистичу из годишњег плана рада школе, у остваривању наставног плана и програма образовања. 
Члан 116.
У школи постоје стручна већа за области предмета, и то:
1. стручно веће наставну област српског језика;
1. стручно веће за област страних језика;
1. стручно веће за наставну област математике;
1. стручно веће за наставне области: физику, хемију и биологију;
1. стручно веће за техничко и информатичко образовање и информатику и рачунарство;
1. старучно веће за наставну област: историју и географију;
1. стручно веће за наставну област: музичку културу, ликовну културу;
1. стручно веће за наставну област: физичко васпитање.
Члан 117.
Стручно веће: 
1) припрема делове годишњег плана рада, утврђује распоред остваривања наставних целина и јединица и врши усаглашавање остваривања наставних садржаја и предмета; 
2) утврђује облике, методе и средства, као и коришћење адекватне школске опреме и наставних средстава; 
3) усклађује индивидуалне планове рада наставника; 
4) предлаже примену нових метода и начина интерпретације наставних садржаја; 
5) прати остваривање школског програма и даје предлоге за његово иновирање, измену и допуну; 
6) прати уџбеничку и другу литературу и даје предлог наставничком већу за њихово коришћење; 
7) обавља и друге послове који му законом, подзаконским актима и одлуком директора школе буду стављени у надлежност. 
За рад стручног већа и спровођење одлука и задатака одговоран је руководилац стручног већа кога сваке школске године одреди наставничко веће на основу плана задужења. 
О раду стручног већа руководилац води записник, доставља га директору и наставничком већу на увид приликом израде годишњег плана рада и приликом разматрања резултата рада. 
Стручни активи
Члан 118.
Стручни актив за развојно планирање утврђује предлог развојног плана школе за период од три до пет година и доставља га школском одбору на усвајање, и прати његово остваривање. 
Члан 119.
Стручни актив за развој школског програма чине представници наставника и стручних сарадника које именује наставничко веће. 
Стручни актив за развој школског програма има председника кога сваке године одреди наставничко веће на основу плана задужења. 
Члан 120.
Председник стручног актива за развојно планирање, председник стручног актива за развој школског програма, представник стручних сарадника и председници стручних већа за област предмета чине педагошки колегијум. 
Педагошким колегијумом председава и руководи директор школе. 
Педагошки колегијум разматра питања и заузима ставове у вези са пословима директора школе из области: 
1) планирања и организовања остваривања програма образовања и васпитања и свих активности установе; 
2) старања о осигурању квалитета, самовредновању, остваривању стандарда постигнућа и унапређивању образовно-васпитног рада; 
3) старања о остваривању развојног плана школе; 
4) организовања и вршења педагошко-инструктивног увида и праћења квалитета образовно-васпитног рада у школи и педагошке праксе и предузимања мера за унапређивање и усавршавање рада наставника и стручних сарадника; 
5) планирања и праћења стручног усавршавања запослених и спровођења поступка за стицање звања наставника и стручних сарадника; 
6) сарадње са органима јединице локалне самоуправе, организацијама и удружењима. 
Педагошки колегијум ради на седницама о чему се води записник. 

Члан 121.
Стручни органи доносе одлуке јавним гласањем, већином гласова од укупног броја чланова. 
Одељењски старешина
Члан 122.
Свако одељење у школи има одељењског старешину. 
Одељењски старешина има организационо-руководећу и педагошко-инструктивну улогу у раду са ученицима одељења коме је одељењски старешина, у сарадњи са њиховим родитељима, односно другим законским заступницима. 
Одељењски старешина: 
1) обезбеђује непосредну сарадњу са предметним наставницима и стручним сарадницима и усклађује њихов рад; 
2) остварује стални увид у рад и владање ученика одељења у школи и ван ње; 
3) разматра проблеме ученика код савлађивања наставних садржаја из појединих предмета и изналази могућности за побољшање успеха ученика; 
4) остварује увид у социјалне и породичне прилике ученика и обезбеђује сталну сарадњу са родитељима; 
5) сазива родитељске састанке и руководи њима; 
6) прати остваривање наставног плана и програма у одељењу, и посебно прати оцењивање ученика; 
7) прати похађање наставе ученика и правда изостанке; 
8) изриче похвале и награде ученицима из своје надлежности; 
9) води школску евиденцију; 
10) потписује ђачке књижице, дипломе и сведочанства; 
11) руководи радом одељењског већа, потписује његове одлуке и води записник; 
12) предлаже одељењском већу оцене из владања; 
13) упознаје ученике са школским редом, радним обавезама и дисциплинским мерама за неизвршавање обавеза; 
14) износи предлоге и жалбе ученика пред органе школе; 
15) стара се о остваривању ваннаставних активности; 
16) обезбеђује услове за припрему ученика за такмичења; 
17) учествује у припреми и извођењу екскурзија и стара се о безбедности и дисциплини ученика на екскурзијама; 
18) обавештава родитеље о дисциплинским прекршајима и поступку који се води према ученику и доставља им одлуке о дисциплинским мерама које су ученику изречене; 
19) води посебну педагошку евиденцију о појачаном васпитном раду у коју се уносе подаци о: догађају, учесницима, временској динамици, предузетим активностима и мерама и оствареним резултатима тог рада;
20) обавља и друге послове који су му законом, подзаконским актима или одлуком директора школе дати у надлежност. 
Одељењски старешина је у обавези да на почетку школске године уради оперативни план рада одељења, који обухвата целокупан рад у току школске године, и преда га директору школе, коме подноси и извештај о свом раду, најмање два пута у току полугодишта. 
Тимови
Члан 123.

У Школи директор образује следеће тимове:
1) Тим за инклузивно образовање;
2) Тим за заштиту од дискриминације, насиља, злостављања и занемаривања;
3) Тим за самовредновање;
4) Тим за обезбеђивање квалитета и развој установе (ОШ „Иво Лола Рибар“ Велико Градиште);
5) Тим за развој међупредметних компетенција и предузетништва;
6) Тим за професионални развој;
7) Тим за професионалну оријентацију;
8) друге тимове за остваривање одређеног задатка, програма или пројекта.

Тим чине представници запослених, родитеља, односно других законских заступника, ученичког парламента, јединице локалне самоуправе, односно стручњака за поједина питања.

Тим за инклузивно образовање
Члан 123а.

Задаци тима за инклузивно образовање су:
1. Идентификација ученика који слабије напредују, ученика из осетљивих друштвених група и ученика којима је потребна додатна подршка у образовању;
2. Припрема и израда предлога за утврђивање права на ИОП, који подноси директору школе;
3. Предлагање директору чланова Тима за пружање додатне подршке ученику;
4. Предлагање Педагошком колегијуму доношење ИОП-а;
5. Организација активности, координација и евалуација активности ИОП-а;
6. Осмишљавање мера за спровођење ИОПа;
7. Сарадња са Тимом за додатну подршку, интерресорном комисијом, родитељима и другим институцијама;
8. Подршка наставницима у раду током индивидуализације наставе и реализације ИОП-а;
9. Вођење евиденције о раду;
10. Сачињавање извештаја о раду.

Решењем о образовању Тима директор одређује чланове и координатора тима за одређену школску годину. 



Тим за заштиту од дискриминације, насиља, злостављања и занемаривања
Члан 123б.
 Директор школе решењем образује Тим за заштиту од дискриминације насиља злостављања и занемаривања за сваку школску годину.
Решњем се одређује стални и повремени састав Тима и његове надлежности  у складу са Правилницима који регулишу заштиту од насиља, злостављања, занемаривања и дискриминације и поступање установе.
Тим за самовредновање
Члан 123в.

Задаци тима су:
1.обезбеђивање услова за спровођење самовредновања, организовање и спровођење самовредновања;
2. да сачини годишњи план самовредновања којим ће утврдити предмет самовредновања, активности, временску динамику, носиоце и очекиване исходе, инструменте и технике самовредновања ;
3. да прикупи, анализира и обради податке који се односе на предмет самовредновања и врши процену квалитета самовредновања на основу обрађених података;
4. вођење евиденције о раду; 
5. да сачини годишњи извештај самовредновања који ће доставити директору школе.
Директор решењем одређује састав Тима на преиод од годину дана. Тим има најмање пет чланова и чине га представници запослених, родитеља, односно других законских заступника ученика, ученичког парламента, јединице локалне самоуправе, односно стручњака за поједина питања. У раду тима учествује и директор.
Радом Тима за самовредновање руководи руководилац тима, који се бира из реда чланова тима. 
Тим за обезбеђивање квалитета и развој установе 
(ОШ „Иво Лола Рибар“ Велико Градиште)
Члан 123г.

Задаци тима су:

1. старање о обезбеђивању и унапређивању квалитета образовно-васпитног рада установе;
2. сачињавање акциног плана који садржи активноси које ће бити предузете, временску динамику и носиоце сваке од активности;
3. праћење остваривања школског програма;
4. старање о остваривању циљева и стандарда постигнућа, развоја компетенција;
5. вредновање резултата рада наставника и стручних сарадника;
6. праћење и и утврђивање резултате рада ученика;
7. вођење евиденције о раду;
8. сачињавање извештаја о раду.

Директор решењем одређује састав Тима за сваку школску годину као и координатора Тима. Један од чланова Тима је и директор школе.

Тим за развој међупредметних компетенција и предузетништво
Члан 123д.

Задаци тима су:

1. да сачини акциони годишњи план рада који садржи активности које се односе на међупредметне компетенције и предузетништво, а које ће бити реализоване током школске године, са временском динамиком и носиоцима сваке од активности;
2.  учествовање у иради пројеката који су у вези са међупредметним компетенцијама и предузетништвом;
3. да прати примену прописа, Статута и других општих аката школе чија је примена важна за развој међупредметних компетенција и предузетништва;
4. да учествује у обезбеђивању услова за развој међупредметних компетенција и предузетништва;
5. да сарађује са органима школе и другим субјектима у школи и ван ње на испуњавању задатака из своје надлежности;
6. вођење евиденције о раду;
7. да сачини годишњи извештај о свом раду који подноси директору и наставничком већу.

Директор решењем одређује састав Тима за сваку школску годину као и координатора Тима.

Тим за професионални развој
Члан 123ђ.

Задаци тима су:

1. праћење развијања компетенција наставника и стручних сарадника ради квалитетнијег обављања посла;
2. праћење развоја каријере наставника и стручних сарадника напредовањем у одређено звање;
3. израда годишњег акционог плана професионалног развоја;
4. сарадња са комисијом за стручно усавршавање у циљу обезбеђивања стручног усавршавања у складу са исказаним потребама наставника и стручних сарадника;
5. сарадња са Тимом за самовредновање и Тимом за обезбеђивање квалитета и развој установе у циљу детектовања компетенција које је неопходно унапредити;
6. помоћ наставницима и стручним сарадницима у сачињавању њихове мапе професионалног развоја (портфолиа);
7. сарадња са струковним удружењима и организацијама; 
8. вођење евиденције о раду; 
9. да сачини годишњи извештај професионалног развоја који ће доставити директору школе.

Директор решењем одређује састав Тима за сваку школску годину као и координатора Тима.

Тим за појачан васпитни рад
Члан 123е.
БРИСАН

Тим за професионалну оријентацију
Члан 123ж.

Задаци тима су:

1. помагање ученицима у избору средње школе и занимања;
2. успостављање функционалног програма професионалне оријентације за ученике на прелазу из основне у средњу школу и формирање правилних ставова ученика према раду;
3. реализација програма професионалне оријентације ученика осмог разреда;
4. доношење акционог плана професионалне оријентације који доставља Наставничком већу на разматрање и усвајање;
5. формирање правилних ставова ученика према раду;
6. сарадња са родитељима ученика и њихово оспособљавање за пружање помоћи деци при избору будућег занимања;
7. сарадња са другим школама,основним и средњим, Националном службом за запошљавање, локалном самоуправом, установама и институцијама, послодавцима који могу допринети успешнијем професионалном развоју ученика;
8. сарадња са интерресорном комисијом и Школском управом пожаревац у вези уписа ученика који се образују по ИОП-у;
9. вођење евиденције о раду;
10. сачињавање извештаја о раду.

Директор решењем одређује састав Тима у који улазе стручни сарадници и наставници, као и одељењске старешине ученика осмог разреда. Уједно одређује и координатора тима.

Тим за пружање додатне подршке ученику
Члан 123з.

Задаци Тима су:
1. израда ИОП-а;
2. достава ИОП-а родитељу, односно другом законском заступнику на сагласност;
3. вредновање већ израђеног ИОП-а 1, којим ће проценити да ли има потребе за ревидирањем постојећег ИОП-а; писањем новог или укидањем ИОП-а и израдом Плана мера индивидуализације;
4. да податке о резулатима вредновања води на обрасцу прописаним одговарајућим правилником;
5. да резултате вредновања достави Тиму за инклузивно образовање на даље поступање;
6. да о одржаним састанцима води записник чији ће примерак са усвојеним закључцима доставити Тиму за инклузивно образовање.

Чланове Тима за додатну подршку предлаже Тим за инклузивно образовање. Тим чине наставник разредне наставе, односно одељењски старешина, предметни наставник, стручни сарадник, родитељ, а у складу са потребама детета и педагошки асистент, односно лични пратилац детета. На предлог родитеља члан тима може бити и стручњак ван школе који добро познаје ученика.  

Секретар Школе
Члан 124.

Правне послове у Школи обавља секретар.

Секретар мора да има образовање из области правних наука, у складу са чланом 140. став 1. Закона о основама система образовања и васпитања, и дозволу за рад секретара (у даљем тексту: лиценца за секретара).

Секретар се уводи у посао и оспособљава за самостални рад савладавањем програма за увођење у посао и полагањем испита за лиценцу за секретара. Секретару - приправнику директор одређује ментора са листе секретара установа коју утврди школска управа.

Секретар је дужан да у року од две године од дана заснивања радног односа положи испит за лиценцу за секретара.

Трошкове полагање испита из става 4. овог члана сноси Школа.

Министарство издаје лиценцу за секретара.

Секретару који не положи испит за лиценцу за секретара у року из става 4. овог члана престаје радни однос.

Секретар који има положен стручни испит за секретара, правосудни или стручни испит за запослене у органима државне управе или државни стручни испит, сматра се да има лиценцу за секретара.

Лиценца за секретара одузима се секретару који је осуђен правноснажном пресудом за повреду забрана из члана 110. до 113. Закона, за кривично дело или привредни преступ у вршењу дужности.

Ближе услове за рад секретара, стандарде компетенција и програме обука, стално стручно усавршавање, припрема кандидата за полагање испита за лиценцу секретара, програм испита за лиценцу секретара, начин и програм увођења у посао, начин, поступак и рок за пријаву полагања испита, састав и начин рада комисије Министарства, односно надлежног органа аутономне покрајине пред којом се полаже испит, садржај и образац лиценце за секретара, начин вођења регистра издатих лиценци за секретара, накнаде за рад чланова комисије и остала и друга питања у вези са рдаом секретара установе, прописује министар.

Послови секретара
Члан 125.

Секретар Школе обавља следеће послове:

1) стара се о законитом раду Школе, указује директору и Школском одбору на неправилности у раду Школе;
2) обавља управне послове у Школи;
3) израђује опште и појединачне правне акте Школе;
4) обавља правне и друге послове за потребе Школе;
5) израђује уговоре које закључује Школа;
6) правне послове у вези са статусним променама у Школи;
7) правне послове у вези са уписом деце, ученика и одраслих;
8) правне послове у вези са јавним набавкама, у сарадњи са финансијском службом Школе;
9) пружа стручну помоћ у вези са избором Школског одбора у Школи;
10) пружа стручну подршку и координира рад Комисије за избор директора Школе;
11) прати прописе и о томе информише запослене;
12) друге правне послове по налогу директора.

Школа је дужна да обезбеди секретару приступ јединственој информационој бази правних прописа.

Заједничка стручна служба
Члан 126.

Више установа на територији јединице локалне самоуправе може из реда запослених да организује заједничку стручну службу, у складу са одлуком органа управљања установа и сагласности Министарства.

Заједничка стручна служба из става 1. овог члана може да обавља финансијско-рачуноводствене, административне, правне, помоћно-техничке и послове одржавања.

Заједничка стручна служба из става 1. овог члана може да има логопеда, дефектолога и социјалног радника, који обављају стручне послове за више установа.


 Одељењска заједница
Члан 127.

Одељенску заједницу чине ученици и одељењски старешина једног одељења.

Одељењска заједница има председника и благајника, које бирају ученици већином гласова.

Одељењска заједница:
– разматра сарадњу ученика и наставника;
– предлаже директору Школе учешће ученика на спортским и другим такмичењима;
– даје предлоге и мишљења стручним органима, Савету родитеља и директору Школе о правилима понашања у Школи;
– разматра и друга питања од значаја за успех одељења.

IX ЗАПОСЛЕНИ У ШКОЛИ
Члан 128.
У школи раде наставници, стручни сарадници, секретар, административно-финансијско и помоћно-техничко особље. 
У одељењу ученика са сметњама у развоју раде дефектолози.
Школа може да у образовно-васпитном раду ангажује педагошког асистента који пружа додатну подршку и помоћ групи ученика, у складу са њиховим потребама и помоћ запосленима у циљу унапређивања њиховог рада. 
Школа може да ангажује пресоналног асистента за ученике са сметњама у развоју и инвалидитетом, као вид подршке инклузивном образовању.
Број и структура запослених у школи уређује се Правилником о организацији и систематизацији послова, у складу са законом и подзаконским актом. 
Услови за пријем у радни однос, послови и радни задаци, стручно усавршавање и одговорност запослених уређује се посебним актима школе, у складу са Законом, Правилником о раду (Појединачним колективним уговором), Правилником о организацији и систематизацији послова и Правилником о дисциплинској и материјалној одговорности запослених. 
Запослени у школи остварују своја права и заштиту права у складу са законом, колективним уговором и општим актима школе. 


Задаци наставника и стручних сарадника
Члан 129.
Задатак наставника је да својим компетенцијама осигура постизање циљева образовања и васпитања и стандарда образовних постигнућа, уважавајући принципе образовања и васпитања, предзнање, потребе, интересовања и посебне могућности ученика. 
Задатак стручног сарадника је да у оквиру своје надлежности ради на унапређивању образовно-васпитног рада; праћењу, подстицању и пружању подршке укупном развоју ученика у домену физичких, интелектуалних, емоционалних и социјалних капацитета и предлагању мера у интересу развоја и добробити детета; пружа стручну подршку наставнику и директору, у складу са Законом; развоју инклузивности школе; стручним пословима у заштити од насиља и стварању безбедне средине за развој ученика, заштити од дискриминације и социјалне искључености ученика; праћењу и вредновању образовно-васпитног рада и предлагању мера за повећање квалитета образовно-васпитног рада; остваривању сарадње са ученицима, родитељима, односно другим законским заступницима и другим запосленима у школи; остваривању сарадње са надлежним установама, стручним удружењима и другим органима и организацијама; координацији сарадње и обезбеђивању примене одлука савета родитеља школе и општинских савета родитеља; спровођењу стратешких одлука Министарства у Школи, у складу са описом посла. 
Заснивање и престанак радног односа
Члан 130.
Лице може бити примљено у радни однос у школи под условима прописаним чланом 139. Закона. 
Запосленом престаје радни однос са навршених 65 година живота и најмање 15 година стажа осигурања, ако се у току радног односа утврди да не испуњава услове из члана 139. Закона или ако одбије да се подвргне лекарском прегледу у надлежној здравственој установи на захтев директора. 
Послове наставника и стручног сарадника може да обавља приправник или приправник - стажиста, у складу са Законом. 
Наставник и стручни сарадник, са лиценцом или без лиценце дужан је да се стално стручно усавршава ради успешнијег остваривања и унапређивања образовно-васпитног рада и стицања, односно унапређивања компетенција потребних за рад, у складу са општим принципима и за постизање циљева образовања и васпитања и стандарда образовних постигнућа.

Приоритетне области стручног усавршавања за период од три године прописује министар на предлог директора Завода за унапређивање образовања и васпитања.

Облике стручног усавршавања, програме и начин организовања стручног усавршавања, услове, орган који одлучује о стицању звања и поступак напредовања, стицање звања у току стручног усавршавања наставника, стручних сарадника и скеретара, образац уверења о савладаном програму, садрај портфолија и друга питања од значаја за стручно усавршавање прописује министар.
Члан 131.
Пријем у радни однос врши се на основу преузимања запосленог са листе запослених за чијим радом је у потпуности или делимично престала потреба и запослених који су засновали радни однос са непуним радним временом (даље преузимање са листе), као и на основу преузимања запосленог који није на листи или конкурса ако се није могло извршити преузимање.
Радни однос се заснива на неодређено, или одређено време, у складу са законом. 
Школа може да уговори пробни рад са наставником или стручним сарадником који има лиценцу и који се прима у радни однос на неодређено време, или, изузетно, у радни однос на одређено време. Правилником о организацији и систематизацији послова утврђују се радна места за која се уговара пробни рад. 
Пробни рад се обавља у складу са законом којим се уређује рад. 
Члан 132.
Наставници и стручни сарадници имају норму свих облика непосредног рада са ученицима и других облика рада у складу са Законом и одговарајућим подзаконским актом, који прописује министар. 
Члан 133.
Радни однос запосленог у школи престаје у складу са законом, на основу решења директора. 
Члан 134.
На решење о остваривању права, обавеза и одговорности запослени има право на жалбу школском одбору, у року од осам дана од дана достављања решења директора. 
Школски одбор дужан је да одлучи по жалби у року од 15 дана од дана достављања жалбе. 
Ако школски одбор не одлучи по жалби или запослени није задовољан другостепеном одлуком, може се обратити надлежном суду у року од 30 дана од дана истека рока за доношење решења, односно дана достављања решења. 
Одговорност запосленог и дисциплински поступак
Члан 135.
Запослени може да одговара за: 
1) лакшу повреду радне обавезе утврђену Правилником; 
2) тежу повреду радне обавезе прописану Законом; 
3) повреду забране из чл. 110-113. Закона и 
4) материјалну штету коју нанесе школи намерно или крајњом непажњом, у складу са законом. 
Члан 136.
Лакше повреде радних обавеза запослених прописују се посебним правилником. 
Члан 137.
Теже повреде радне обавезе прописане су Законом:
1) извршење кривичног дела на раду или у вези са радом;
2) подстрекавање на употребу алкохолних пића код деце и ученика или омогућавање, давање или непријављивање набавке и употребе;
3) подстрекавање на употребу наркотичког средства или психоактивне супстанце код ученика или њено омогућавање, или непријављивање набавке и употребе;
4) ношење оружја у Школи;
5) наплаћивање припреме ученика Школе у којој је наставник у радном односу, а ради оцењивања, односно полагања испита;
6) долазак на рад у припитом или пијаном стању, употреба алкохола или других опојних средстава;
7) неоправдано одсуство са рада најмање три узастопна радна дана;
8) неовлашћена промена података у евиденцији, односно јавној исправи;
9) неспровођење мера безбедности деце, ученика и запослених;
10) уништење, оштећење, скривање или изношење евиденције, односно обрасца јавне исправе или јавне исправе;
11) одбијање давања на увид резултата писмене провере знања ученицима, родитељима, односно другим законским заступницима;
12) одбијање пријема и давања на увид евиденције лицу које врши надзор над радом Школе, родитељу, односно другом законском заступнику;
13) неовлашћено присвајање, коришћење и приказивање туђих података;
14) незаконит рад или пропуштање радњи, чиме се спречава или онемогућава остваривање права детета, ученика или другог запосленог;
15) неизвршавање или несавесно, неблаговремено или немарно извршавање послова или налога директора у току рада;
16) злоупотреба права из радног односа;
17) незаконито располагање средствима, школским простором, опремом и имовином Школе;
18) друге повреде радне обавезе у складу са Законом.

Члан 138.
Директор школе покреће и води дисциплински поступак, доноси решење и изриче меру у дисциплинском поступку против запосленог. 
За лакше повреде обавеза запослених може се изрећи писана опомена и новчана казна у висини од 20% од плате исплаћене за месец у коме је одлука донета, у трајању до три месеца. 
Запосленом који изврши повреду забране прописане чланом 112. Закона једанпут, изриче се новчана казна или привремено удаљење са рада три месеца. 
Запосленом који изврши повреду забране прописане члановима 110., 111. и 113. Закона, односно који други пут изврши повреду забране прописане чланом 112. Закона, као и запосленом који учини повреду радне обавезе из члана 164. тач. 1)-7) Закона, изриче се мера престанка радног односа. Запосленим престаје радни однос од дана пријема коначног решења директора. 
За повреду радне обавезе из члана 163. тачке 8. до 18. Закона изриче се новчана казна или удаљење са рада у трајању до три месеца, а мера престанка радног односа уколико су наведене повреде учињене свесним нехатом, намерно или у циљу прибављања себи или другоме противправне имовинске користи. 
Покретање и вођење дисциплинског поступка, изрицање мера, застарелост вођења поступка и сва друга питања којима се уређује дисциплинска одговорност запослених, уређују се Правилником о дисциплинској одговорности запослених, у складу са Законом. 
Члан 139.
Запослени се може привремено удаљити са рада због учињене повреде забране из члана 110. до 113. Закона, и због учињене теже повреде радне обавезе из члана 164. тачке 1. до 4., 6., 9. и 17., до окончања дисциплинског поступка, у складу са Законом и законом који уређује рад. 
Са рада се привремено удаљује и наставник и стручни сарадник коме је суспендована лиценца на основу члана 127. став 5. и 6. Закона, до укидања суспензије лиценце. Одлуку о удаљавању са рада доноси директор или школски одбор, ако то не учини директор. 
X САМОВРЕДНОВАЊЕ И СПОЉАШЊЕ ВРЕДНОВАЊЕ ШКОЛЕ

Члан 140.

Ради осигурања квалитета рада у Школи се вреднују остваривање циљева и стандарда образовних постигнућа, програма образовања и васпитања, развојног плана и задовољства ученика и родитеља, односно другог законског заступника ученика.

Вредновање квалитета остварује се као самовредновање и спољашње вредновање.

Самовредновањем Школа оцењује: квалитет програма образовања и васпитања и његово остваривање, све облике и начин остваривања образовно-васпитног рада, стручно усавршавање и професионални развој, услове у којима се остварује образовање и васпитање, задовољство ученика и родитеља, односно другог законског заступника ученика.

У самовредновању учествују стручни органи, савет родитеља, ученички парламент, ученици, наставници, стручни сарадници, секретар, директор и школски одбор.

Самовредновање се обавља сваке године по појединим областима вредновања, а сваке четврте или пете године – у целини.

Извештај о самовредновању квалитета рада установе подноси директор наставничком већу, савету родитеља, ученичком парламенту и школском одбору, као и надлежној школској управи.

Спољашње вредновање рада Школе обавља се стручно-педагошким надзором министарства надлежног за послове образовања и васпитања и од стране Завода за вредновање квалитета образовања и васпитања.


XI АКТА КОЈА ДОНОСИ ШКОЛА

 Развојни план Школе
Члан 141.

Школа има развојни план.

Развојни план Школе садржи приоритете у остваривању образовно-васпитног рада, план и носиоце активности, критеријуме и мерила за вредновање планираних активности и друга питања од значаја за развој Школе, и то:

1) мере унапређивања образовно-васпитног рада на основу анализе резултата ученика на завршном испиту;
2) мере за унапређивање доступности одговарајућих облика подршке и разумних прилагођавања и
квалитета образовања и васпитања за децу и ученике којима је потребна додатна подршка;
3) мере превенције насиља и повећања сарадње међу ученицима, наставницима и родитељима;
4) мере превенције осипања ученика;
5) друге мере усмерене на достизање циљева образовања и васпитања који превазилазе садржај појединих
наставних предмета;
6) план припреме за завршни испит;
7) план укључивања школе у националне и међународне развојне пројекте;
8) план стручног усавршавања наставника, стручних сарадника и директора;
9) мере за увођење иновативних метода наставе, учења и оцењивања ученика;
10) план напредовања и стицања звања наставника и стручних сарадника;
11) план укључивања родитеља, односно другог законског заступника у рад школе;
12) план сарадње и умрежавања са другим школама и установама;
13) друга питања од значаја за развој Школе.

Развојни план садржи критеријуме и мерила за праћење остваривања развојног плана и служи као ослонац за израду Школског програма и Годишњег плана рада Школе.

Развојни план доноси Школски одбор на предлог Стручног актива за развојно планирање, за период од три до пет година, и он је основ за израду Школског програма и Годишњег плана рада Школе.

У поступку осигурања квалитета рада Школе вреднује се и остваривање Развојног плана Школе.

 Школски програм
Члан 142.

Основно образовање и васпитање остварује се на основу Школског програма.

Школски програм доноси Школски одбор, по правилу на период од четири године.
Члан 143. 
Школски програм израђује се у складу са Националним оквиром образовања и васпитања омогућава оријентацију ученика и родитеља, односно другог законског заступника у избору школе, праћење квалитета образовно-васпитног процеса и његових резултата, као и процену индивидуалног рада и напредовања сваког ученика.
Школски програм се доноси у складу са Законом. Школски програм представља документ на основу којег се остварује развојни план и образовно-васпитни рад у школи. 
Поједини делови школског програма иновирају се у току његовог остваривања.
Школски програм припремају директор и стручни органи школе и садржи: циљеве; план наставе и учења; програме обавезних и изборних предмета по разредима са начинима и поступцима за њихово остваривање; програме активности по разредима са начинима и поступцима за њихово пстваривање; програм допунске и додатне наставе; програм културних активности школе; програм школског спорта и спортско-рекреативних активности; програм заштите од насиља, злостављања и занемаривања, програм спречавања дискриминације и програме превенције других облика ризичног понашања; програм ваннаставних активности ученика; програм професионалне оријентације; програм здравствене заштите; програм социјалне заштите; програм заштите животне средине; програм сарадње са локалном самоуправом; програм сарадње са породицом; програм излета, екскурзија и наставе у природи; програм рада школске библиотеке и начин остваривања других области развојног плана школе који утичу на образовно-васпитни рад. 
Због постојања одељења за образовање ученика са сметњама у развоју и инвалидидтетом, школски програм садржи и начин прилагођавања рада и услова у којима се изводи образовно-васпитни рад; начн прилагођавања циљева и исхода, као и садржаја образовно-васпитног рада и начин остваривања додатне подршке за ученике школе. 
Прилог школском програму чине индивидуални образовни програми свих ученика који се образују по индивидуалном образовном плану, а када школа реализује факултативни предмет, његов програм саставни је део школског програма. 
Саставни део школског програма је и програм безбедности и здравља на раду. 
У оквиру школског програма, за децу и ученике који не познају српски језик, школа може да реализује и програм за стицање елементарних знања из српског језика. 
Члан 144. 
Школски програм доноси школски одбор, по правилу на период од четири године. 
У поступку доношења школског програма савет родитеља и ученички парламент дају мишљење на предлог школског програма, а надлежно министарство сагласност на планирана материјална средства за његово остваривање. 
Школски програм се доноси најкасније два месеца пре почетка школске године у којој ће се примењивати. 
Школа је у обавези да школски програм учини доступним свим заинтересованим корисницима.
Планови и програми наставе и учења основног образовања и васпитања
Члан 145.

Програми наставе и учења садрже:
1) циљеве основног образовања и васпитања и циљеве учења предмета, изборних предмета и активности по разредима;
2) образовне стандарде за основно образовање;
3) кључне појмове садржаја сваког предмета;
4) упутство за дидактичко-методичко остваривање програма;
5) упутство за формативно и сумативно оцењивање ученика;
6) начин прилагођавања програма, образовање и васпитање ученика са изузетним, односно посебним способностима, за образовање и васпитање на језику националне мањине.

Ученик обавезно бира са листе изборних програма верску наставу или грађанско васпитање и други страни језик.

Смернице за прилагођавање програма наставе и учења и смернице за пружање индидвидуализоване додатне подршке за ученике са сметњама у развоју и инвалидитетом, доноси Завод за унапређивање образовања и васпитања.

Ученик који се определио за верску наставу или грађанско васпитање, изборни програм може једанпут да мења у току циклуса основног образовања и васпитања.

Школа је дужна да обезбеди остваривање обавезних физичких активности за све ученике, као и да понуди листу активности за које се ученици опредељују у складу са својим интересовањима.

 Годишњи план рада Школе
Члан 146.

Годишњим планом рада утврђују се време, место, начин и носиоци остваривања програма образовања и васпитања.

Годишњи план рада Школа доноси се, у складу са школским календаром, развојним планом и школским програмом  до 15. септембра.

У колико у току школске односно радне године дође до промене неког дела годишњег плана рада, Школа доноси измену (Анекс) годишњег плана рада у одговарајућем делу.

Индивидуални образовни план
Члан 147.

Детету и ученику коме је услед социјалне ускраћености, сметњи у развоју, инвалидитета, тешкоћа у учењу, ризика од раног напуштања школовања и других разлога потребна додатна подршка у образовању и васпитању, Школа обезбеђује отклањање физичких и комуникацијских препрека, прилагођавање начина остваривања школског програма и израду, доношење и остваривање индивидуалног образовног плана.

Ученику који постиже резултате који превазилазе очекивани ниво образовних постигнућа, Школа обезбеђује прилагођавање начина остваривања школског програма и израду, доношење и остваривање индивидуалног образовног плана.

Индивидуални образовни план (у даљем тексту: ИОП) јесте посебан акт, који има за циљ оптимални развој детета и ученика и остваривање исхода образовања и васпитања у складу са прописаним циљевима и принципима, односно задовољавања образовно-васпитних потреба детета и ученика.

ИОП израђује тим за додатну подршку детету, односно ученику у сарадњи са родитељем, односно другим законским заступником, на основу претходно остварених, евидентираних и вреднованих мера индивидуализације и израђеног педагошког профила детета и ученика, а остварује се након сагласности родитеља, односно другог законског заступника.

Ако родитељ, односно други законски заступник, не оправда своје одбијање да учествује у изради или давању сагласности на ИОП, Школа је дужна да о томе обавести надлежну установу социјалне заштите у циљу заштите најбољег интереса детета односно ученика.“
Члан 148.

Врсте ИОП-а  су:

1) ИОП1 - прилагођавање начина рада и услова у којима се изводи образовно-васпитни рад; учење језика на коме се одвија образовно-васпитни рад;
2) ИОП2 - прилагођавање циљева садржаја и начина остваривања програма наставе и учења и исхода образовно-васпитног рада;
3) ИОП3 - проширивање и продубљивање садржаја образовно-васпитног рада за ученика са изузетним способностима.

ИОП доноси Педагошки колегијум Школе на предлог Тима за инклузивно образовање, односно Тима за пружање додатне подршке детету и ученику.

Тим за пружање додатне подршке ученику у Школи чини наставник разредне наставе, односно наставник предметне наставе, одељењски старешина, стручни сарадник, родитељ, односно други законски заступник, а у складу са потребама ученика и педагошки асистент, односно лични пратилац ученика, на предлог родитеља, односно другог законског заступника.

Доношењу ИОП-а 2 претходи доношење, примена и вредновање ИОП-а 1, а обавезно је прибављање мишљења интерресорне комисије за процену потреба за додатном образовном, здравственом и социјалном подршком детету и ученику.

Мишљење интерресорне комисије за процену потреба за додатном образовном, здравственом и социјалном подршком детету и ученику, може да предвиди и измену плана наставе и учења.

У првој години рада по ИОП-у, ИОП се вреднује тромесечно, а у свакој наредној години два пута у току радне, односно школске године.

Спровођење ИОП-а прати Министарство, у складу са Законом.

Општа акта
Члан 149.
Општа акта школе су: статут, правилник и пословник. 
Статут је основни општи акт школе. Други општи акти морају бити у сагласности са статутом. 
Школа доноси следеће правилнике: Правилник о раду; Правилник о мерама, начину и поступку заштите и безбедности ученика; Правилник о организацији и систематизацији послова; Правилник о безбедности и здрављу на раду; Правилник о противпожарној заштити; Правилник о васпитно-дисциплинској одговорности ученика; Правилник о дисциплинској и материјалној одговорности запослених; Правилник о похваљивању и награђивању ученика; Правилник о испитима; Правила понашања; Правилник о унутрашњем узбуњивању, као и све друге правилнике на које је обавезана одредбама законских и подзаконских аката. 
Школа је у обавези да донесе акт којим се уређују правила понашања ученика, запослених и родитеља у школи. 
Пословником се уређује рад наставничког већа, школског одбора, савета родитеља и ученичког парламента. 
Пословник доноси орган чији се рад уређује. 
Члан 150. 
Статут школе доноси школски одбор и објављује га на огласној табли школе. 
Општа акта се објављују на огласној табли школе у року од седам дана од дана доношења и ступају на снагу осмог дана од дана објављивања.
Школа обезбеђује доступност статута и других општих аката сваком запосленом и синдикалној организацији школе. 
Измене и допуне статута и других општих аката врше се по поступку прописаном за њихово доношење. 
Статут и друга општа акта ступају на снагу осмог дана од дана објављивања на огласној табли школе. 
Аутентично тумачење одредаба статута и других општих аката даје школски одбор, односно њихов доносилац. 
[bookmark: str_8][bookmark: str_10]Правилник о организацији и систематизацији послова доноси директор школе, уз сагласност школског одбора, а развојни план, годишњи план рада школе и друга општа акта - школски одбор. 
XII ЕВИДЕНЦИЈЕ
Члан 151. 
Јединствени информациони систем просвете (ЈИСП) је скуп база података и рачунарских програма, потребних за прикупљање и обраду података и рачунарских програма, потребних за прикупљање и обраду података у евиденцијама и регистрима, уз обезбеђивање заштите података о личности.

Школа води евиденцију о ученицима, родитељима, односно другим законским заступницима и о запосленима, у складу са Законом и Законом о основном образовању и васпитању.  

Врсту, назив, садржај и изглед образаца евиденција и јавних исправа и начин њиховог вођења, попуњавања и издавања, прописује министар, у складу са Законом и Законом о основном образовању и васпитању. Веродостојност јавне исправе школа оверава печатом, у складу са законом.

Евиденције из става 1. овог члана школа води на српском језику ћириличким писмом на прописаном обрасцу или електронски. 

Подаци за евиденцију прикупљају се на основу документације издате од стране надлежних органа, као и документације коју достављају родитељи, односно други законски заступници и изјаве родитеља, односно другог законског заступника. Подаци за евиденцију обрађују се у складу са законом. 

Школа је руковалац података из евиденција и одговорна је за њихово прикупљање, употребу, ажурирање и чување, у складу са Законом, Законом о основном образовању и васпитању и законом о заштити података о личности.

Уколико школа води евиденцију у електронском облику, Министарство је обрађивач података и одговорно је за чување и заштиту података. 

Дупликат јавне исправе
Члан 151а.

Школа издаје дупликат јавне исправе на прописаном обрасцу, након оглашавања оригинала јавне исправе неважећим у "Службеном гласнику“ Републике Србије. 

Дупликат јавне исправе потписује директор школе и оверава на прописан начин, као и оригинал. 

У недостатку прописаног обрасца школа издаје уверење о чињеницама унетим у евиденцију.
XII ПОСЛОВНА ТАЈНА 
Члан 152. 
Пословну тајну представљају исправе и подаци утврђени законом, овим статутом и другим општим актима школе, чије би саопштење неовлашћеном лицу било противно пословању школе и штетило интересима и пословном угледу школе, ако законом није другачије одређено. 
Исправе и податке који су утврђени као пословна тајна могу правно заинтересованим лицима саопштити директор школе или лице кога он овласти. 
Члан 153. 
Поред података који су законом проглашени за пословну тајну, пословном тајном сматрају се: 
1) подаци о мерама и начину поступања за случај ванредних околности; 
2) план физичког и техничког обезбеђења имовине и објекта школе; 
[bookmark: str_36]3) други подаци и исправе које пословном тајном прогласи школски одбор. 


XIV ПРЕЛАЗНЕ И ЗАВРШНЕ ОДРЕДБЕ 
Члан 154. 
Статут школе се објављује на огласној табли школе или се на други начин чини доступним свим запосленим у школи. 
Измене и допуне статута врше се на начин и по поступку прописаном за његово доношење. 
Аутентично тумачење одредби овог статута даје школски одбор.


Члан 155. 
На сва питања која нису уређена овим статутом, примењиваће се непосредно одредбе посебног закона, Закона, закона који уређује рад, колективних уговора и других законских и подзаконских аката. 
Члан 156.
Овај статут ступа на снагу осмог дана од дана његовог објављивања на огласној табли Школе. 
Ступањем на снагу Одлуке о изменама и допунама овог статута престају да важе одредбе Статута дел. бр. 879 од 15.05.2024. године, које су у супротности са Одлуком Школског одбора о изменама и допунама Статута.
Одлука Школског одбора дел. бр. 1830 од 12.09.2025. године о изменама и допунама Стаута Основне школе „Иво Лола Рибар“ Велико Градиште (дел. бр. 879 од 15.05.2024. године-трећи пречишћен текст), истакнута је на огласну таблу школе дана 15.09.2025. године, ступила је на снагу дана 23.09.2025. године.





                                                                                                                      Председник 
Школског одбора

__________________
                                                                                                                    Ненад Станковић 

